open-index/open-wikipedia-markdown huggingface dataset:
কৃতি সেনন

**কৃতি সেনন** (; জন্ম: ২৭ জুলাই ১৯৯০)  হিন্দী আৰু তেলেগু ভাষাৰ ছবিত অভিনয় কৰা এগৰাকী ভাৰতীয় অভিনেত্ৰী। জয়পী ইনষ্টিটিউট অফ ইনফৰ্মেশ্যন টেকনোল’জীৰ পৰা অভিযান্ত্ৰিক বিষয়ত ডিগ্ৰী লাভ কৰাৰ পিছত তেওঁ চমু সময়ৰ বাবে ফেশ্বন মডেল হিচাপে কাম কৰিছিল। ২০১৪ চনৰ একচন ছবি *১: নেনোক্কাডিনে* আৰু *হিৰ’পাণ্টী*ত মূল নাৰী চৰিত্ৰত অভিনয় কৰি সেননে অভিনয় জীৱন আৰম্ভ কৰে। দ্বিতীয়খন ছবিৰ বাবে তেওঁক শ্ৰেষ্ঠ নৱাগতাৰ ফিল্মফেয়াৰ বঁটা পায়।

বাণিজ্যিকভাৱে সফল ৰোমান্টিক কমেডী ছবি *বেৰেলি কি বৰ্ফি* (২০১৭) আৰু *লুকাচুপ্পি*ত (২০১৯) অভিনয় কৰি সেননে অভিনয় জীৱন আগবঢ়াই নিয়ে। তেওঁৰ কমেডী *দিলৱালে* (২০১৫) আৰু *হাউছফুল ৪* (২০১৯) তেওঁৰ শীৰ্ষৰ উপাৰ্জনকাৰী ছবি আছিল। এগৰাকী ছেৰ’গেট মাতৃৰ ভূমিকাত অভিনয় কৰা  *মিমি* (২০২১) ছবিখনৰ বাবে সেননে শ্ৰেষ্ঠ অভিনেত্ৰীৰ ফিল্মফেয়াৰ বঁটা পাবলৈ সক্ষম হয়।

২০১৯ চনৰ ‘ফৰ্বছ ইণ্ডিয়াৰ চেলিব্ৰিটি ১০০ তালিকা’ত সেননে স্থান লাভ কৰিছে। তেওঁ নিজাকৈ বস্ত্ৰ আৰু ফিটনেছ কোম্পানী স্থাপন কৰিছে আৰু লগতে কেইবাটাও ব্ৰেণ্ড আৰু প্ৰডাক্টৰ এম্বেছাদৰ হিচাপেও কাম কৰিছে।
## প্ৰাৰম্ভিক জীৱন
১৯৯০ চনৰ ২৭ জুলাইত  নতুন দিল্লীত চাৰ্টাৰ্ড একাউণ্টেণ্ট ৰাহুল সেনন আৰু দিল্লী বিশ্ববিদ্যালয়ৰ পদাৰ্থ বিজ্ঞানৰ অধ্যাপিকা গীতা সেননৰ ঘৰত জন্মগ্ৰহণ কৰে। তেওঁ পাঞ্জাবী সম্প্ৰদায়ৰ। প্ৰাৰম্ভিক পঢ়া-শুনা দিল্লী পাব্লিক স্কুল, আৰ.কে.পুৰমত। পিছলৈ নয়ডাৰ জেপী ইনষ্টিটিউট অফ ইনফৰ্মেচন টেকন'লজিৰ পৰা ইলেক্ট্ৰনিক্স আৰু টেলিকমিউনিকেচন ইঞ্জিনিয়াৰিং প্ৰযুক্তিবিদ্যাত স্নাতক ডিগ্ৰী লাভ কৰে। অভিনেত্ৰী হোৱাৰ আগতে তেওঁ চমু সময়ৰ বাবে মডেল হিচাপে কাম কৰিছিল। তেওঁৰ ভনীয়েক নুপুৰো এগৰাকী অভিনেত্ৰী।
## অভিনয় জীৱন
২০১৪ চনত তেলেগু চাইকোল’জীকেল একচন থ্ৰিলাৰ *১: নেনোক্কাদিন*ত মহেশ বাবুৰ চৰিত্ৰৰ প্ৰেমাস্পদৰ চৰিত্ৰত অভিনয় কৰি সেননে অভিনয়ত আত্মপ্ৰকাশ কৰে। ছবিখনৰ বাবে তেওঁ সাগৰত চিত্ৰগ্ৰহণ কৰা একচন ছিকুৱেন্সত অংশগ্ৰহণ কৰিবলগীয়া হৈছিল; এই অভিজ্ঞতা সম্পৰ্কে তেওঁ কৈছিল যে তেওঁ যথেষ্ঠ পৰিমাণএ নাৰ্ভাছ অনুভৱ কৰিছিল, কাৰণ তেওঁ সাঁতুৰিব নাজানিছিল। ‘দ্য টাইমছ অফ ইণ্ডিয়া’ আৰু ‘চিফী’ৰ পৰ্যালোচনতা তেওঁৰ সৌন্দৰ্য্য আৰু অভিনয় পাৰদৰ্শিতাৰ উল্লেখ কৰা হৈছিল। *১: নেনোক্কাডিন*ৰ প্ৰথম সূচী সম্পূৰ্ণ কৰাৰ পিছত সেননে নৱাগত টাইগাৰ শ্ৰফৰ বিপৰীতে হিন্দী একচন ছবি *হিৰোপাণ্টি*ৰ বাবে চুক্তিবদ্ধ হয়। তেওঁ দুয়োখন ছবিৰ বাবে সময়ৰ ভাগবতৰা কৰিবলগীয়া হৈছিল। বাণিজ্য সাংবাদিক তৰণ আদৰ্শই মতামত দিছিল যে ছাননৰ "এগৰাকী তাৰকাৰ গুণ আছে"। কিন্তু ‘দ্য টাইমছ অফ ইণ্ডিয়া’ৰ সমালোচক সৃজনা দাসে তেওঁৰ আৱেগপ্ৰৱণতাক সমালোচনা কৰি ইয়াক "তীব্ৰতাকৈ অধিক নৰম" বুলি অভিহিত কৰিছিল। হিৰ'পেন্টিয়ে এখন ব্যৱসায় সফল ছবি হিচাপে সাব্যস্ত হয়। *১: নেনোক্কাডিন*ৰ বাবে সেনন শ্ৰেষ্ঠ নৱাগতাৰ SIIMA বঁটাৰ বাবে মনোনীত হয় আৰু *হিৰোপান্তি*ৰ  বাবে শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।
## তথ্যউৎস

## বাহ্যিক সংযোগ
*  

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
সৰহুল

**সৰহুল** ভাৰতৰ ঝাৰখণ্ড ৰাজ্যৰ লোকসকলে পালন কৰা বসন্ত কালৰ এক লোক উৎসৱ। এই উৎসৱ চ’ত মাহৰ শুক্ল পক্ষত ৩ তাৰিখৰ পৰা চৈত্ৰ্য পূৰ্ণিমালৈকে তিনিদিনীয়াকৈ পালন কৰা হয়। এই উৎসৱত গাঁৱৰ *পাহানে* (পুৰোহিত) গাঁওখনৰ মঙ্গলৰ বাবে সূৰ্য্য, গাঁৱৰ দেৱতা আৰু পূৰ্বপুৰুষক উদ্দেশ্যি ফুল, ফল, সেন্দূৰ, মতা কুকুৰা আৰু *তপন* (মদ) উছৰ্গা কৰে। তাৰ পিছত স্থানীয় ৰাইজে শাল গছৰ ফুল লৈ নৃত্য কৰে। ই নতুন বছৰৰ আৰম্ভণি সূচীত কৰে। পৰম্পৰা অনুসৰি ই পৃথিৱী আৰু সূৰ্য্যৰ মাজত হোৱা বিবাহৰ প্ৰতীক। ই কুৰুখ আৰু চাদানসকলে পালন কৰা এটা গুৰুত্বপূৰ্ণ উৎসৱ। এই উৎসৱক কুৰুখ ভাষাত খাদ্দি (আক্ষৰিক অৰ্থত ‘ফুল’) বুলি জনা যায়। 

ভূমিজ আৰু মুণ্ডাসকলৰ মাজত ইয়াক *হাড়ি বংগা* বুলি জনা যায়। হো আৰু চাওঁতাল লোকসকলৰ মাজত ইয়াক বাহা পৰৱ বুলি জনা যায়।

## নামকৰণ
সৰহুল এই উৎসৱৰ নাগপুৰী নাম। নাগপুৰী ভাষাত *সৰ* বা *সৰাই* শব্দৰ অৰ্থ শাল গছ (Shorea robusta)। হুলৰ অৰ্থ হৈছে ‘সামূহিকভাৱে’ বা ‘গছৰ জোপা’। এই উৎসৱ শালগছৰ মাধ্যমেৰে প্ৰকৃতিক উদযাপন কৰাৰ প্ৰতীক। বৈকল্পিকভাৱে, *হুল* শব্দই ‘বিপ্লৱ’কো বুজাব পাৰে, যাৰ অৰ্থ হ’ল শাল গছৰ ফুলৰ মাধ্যমেৰে হোৱা বিপ্লৱ। ইয়াৰ লগতে *সৰ* মানে হৈছে বছৰ আৰু *হুল* মানে আৰম্ভ। ই এটা নতুন বছৰৰ আৰম্ভণিৰ প্ৰতীক।

## উদযাপন
 
এই উৎসৱত মানুহে ঝাৰখণ্ডৰ সৰনাত পূজা আগবঢ়ায়। এই দিনটোত হাল বোৱা নিষেধ। উৎসৱৰ আগদিনা উপবাস পালন কৰা হয়। যুৱক-যুৱতীসকলে ওচৰৰ অৰণ্যৰ পৰা শাল গছৰ ফুল সংগ্ৰহ কৰি কেঁকোৰা আৰু মাছ ধৰে। উৎসৱ উপলক্ষে ঢোল, নাগাৰা আৰু মাদল বজাই মানুহবোৰ সৰনালৈ যায় আৰু তাত শাল গছক পূজা কৰে। *শলাই* অৰ্থাৎ শাল গছৰ ফুল দেৱতালৈ বুলি অৰ্পণ কৰা হয়। পাহান বা লয়া, অৰ্থাৎ গাঁৱৰ পুৰোহিতে গাঁৱৰ মঙ্গলৰ বাবে গাঁৱৰ দেৱতালৈ শাল গছৰ ফুল, ফল, সেন্দূৰ আৰু তপন আগবঢ়ায়। পাহানে সূৰ্য্য, গাঁৱৰ দেৱতা আৰু পূৰ্বপুৰুষসকলৰ বাবে বিভিন্ন ৰঙৰ তিনিটা কুকুৰা বলি দিয়ে। পাহানে সৰনাত পানীৰ পাত্ৰ ৰাখি পিছদিনা অনাগত বছৰটোৰ বতৰৰ পূৰ্বাভাস দিয়ে। পাহানে গাঁৱৰ মানুহৰ মাজত শাল গছৰ ফুল বিতৰণ কৰে। মানুহে নিজৰ ঘৰত পূৰ্বপুৰুষৰ আত্মাক পূজা কৰে আৰু তেওঁলোকলৈ বিভিন্ন খাদ্য আগবঢ়ায়। পূৰ্বপুৰুষৰ আত্মাক খাদ্য অৰ্পণ কৰাৰ পিছতহে তেওঁলোকে খাদ্য গ্ৰহণ কৰে। তাৰ পিছত তেওঁলোকে গীত জুৰে আৰু ঢোল, নাগাৰা আৰু মন্দাৰৰ তালে তালে নৃত্য কৰে। চাউলৰ পৰা প্ৰস্তুত কৰা নিচাজাতীয় পানীয় হাড়িয়াও গ্ৰহণ কৰা হয়।

১৯৬১ চনৰ পৰা গুমলাৰ সৰহুল উৎসৱত শোভাযাত্ৰাৰ আয়োজন কৰা হৈছে। তাৰ আগতে এনে কোনো শোভাযাত্ৰা নাছিল। মানুহে কেৱল সৰনাস্থলৰ ওচৰতহে নৃত্য কৰিছিল। চহৰ অঞ্চলত মধ্যবিত্তীয় জনজাতীয় কৰ্মীসকলে আঞ্চলিক পৰিচয় চিহ্নিত কৰিবলৈ প্ৰকৃতি উৎসৱ সৰহুল পুনৰ উদ্ভাৱন কৰিছে। আনহাতে গ্ৰাম্য অঞ্চলত ই দেৱতাৰ প্ৰতি কৃতজ্ঞতা জনোৱাতেই সীমাবদ্ধ। 

## তথ্য সংগ্ৰহ

শ্ৰেণী:ভাৰতৰ উৎসৱসমূহ
ভূমি পেডনেকাৰ

**ভূমি পেডনেকাৰ** (; জন্ম: ১৮ জুলাই ১৯৮৯) হিন্দী ছবিৰ এগৰাকী অভিনেত্ৰী। যশ ৰাজ ফিল্মছত ছবছৰ সহকাৰী কাষ্টিং ডাইৰেক্টৰ হিচাপে কাম কৰাৰ পিছত কোম্পানীটোৰ ৰোমান্টিক কমেডী *দম লগা কে হাইছা*ত (২০১৫) এগৰাকী অত্যধিক ওজনৰ কইনাৰ ভূমিকাত চলচ্চিত্ৰত আত্মপ্ৰকাশ কৰে আৰু শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।

পেডনেকাৰক কমেডী ছবি *টয়লেট: এক প্ৰেম কথা* (২০১৭),*শুভ মংগল সাৱধান* (২০১৭), *বালা* (২০১৯) আৰু *পতি পত্নী ঔৰ ৱহ*ত (২০১৯) একোখন সৰু চহৰৰ একো একোজন ব্যক্তিৰ মুৰব্বিয়ানা চলা পৰিয়ালৰ নাৰীৰ ভূমিকাত অভিনয় কৰি প্ৰসিদ্ধি লাভ কৰিছিল।   *ষাণ্ড কি আখঁ*ত (২০১৯) সপ্তদশ বছৰীয়া ছাৰ্পশ্বুটাৰ চান্দ্ৰো টোমৰৰ চৰিত্ৰত অভিনয় কৰি শ্ৰেষ্ঠ অভিনেত্ৰীৰ ফিল্মফেয়াৰ সমালোচক বঁটা পাবলৈ সক্ষম হয়।  তাৰ পিছত *ডলী কিটি ঔৰ ৱহ চমকতে চিতাৰে* (২০২০) আৰু *বধাই দো*ত যৌনতাৰ অন্বেষণ কৰা মহিলাৰ চৰিত্ৰত অভিনয় কৰি প্ৰশংসিত হয়।
## প্ৰাৰম্ভিক জীৱন
পেডনেকাৰৰ জন্ম হৈছিল ১৯৮৯ চনৰ ১৮ জুলাইত বোম্বাইত (বৰ্তমান মুম্বাই)।  তেওঁ কোংকনী আৰু হাৰিয়ানৱী বংশৰ। পিতৃ সতীশ পেডনেকাৰ মহাৰাষ্ট্ৰৰ প্ৰাক্তন গৃহ আৰু শ্ৰম মন্ত্ৰী আছিল আৰু মাতৃ সুমিত্ৰাই মুখৰ কৰ্কট ৰোগত স্বামীৰ মৃত্যুৰ পিছত ধঁপাত বিৰোধী কৰ্মী হিচাপে কাম কৰিছিল।  জুহুৰ আৰ্য্ বিদ্যা মন্দিৰৰ পৰা স্কুলীয়া শিক্ষা গ্ৰহণ কৰে।  পিতৃ-মাতৃয়ে তেওঁৰ ১৫ বছৰ বয়সত তেওঁক হুইছলিং উডছ ইণ্টাৰনেশ্যনেলত অভিনয়ৰ শিক্ষা গ্ৰহণ কৰিবলৈ এটা ঋণ লৈছিল যদিও উপস্থিতি কম হোৱা বাবে প্ৰতিষ্ঠানটোৰ পৰা তেওঁক বহিষ্কাৰ কৰা হৈছিল। ডেৰ বছৰৰ ভিতৰতে তেওঁ যশ ৰাজ ফিল্মছত সহকাৰী চলচ্চিত্ৰ পৰিচালক হিচাপে যোগদান কৰে আৰু ঋণ পৰিশোধ কৰে।  তাৰ পিছত ছানু শৰ্মাৰ অধীনত ছবছৰ ধৰি কোম্পানীটোৰ সৈতে কাম কৰে। 
## অভিনয় জীৱন
যশ ৰাজ ফিল্মছৰ প্ৰযোজনা আৰু শৰৎ কটাৰিয়া পৰিচালনাত নিৰ্মিত ৰোমান্টিক কমেডী *দম লগা কে হাইছা*ত (২০১৫) আয়ুস্মান খুৰানাৰ অত্যধিক ওজনৰ পত্নীৰ চৰিত্ৰত পেডনেকাৰৰ অভিনয়ৰ অভিষেক ঘটে। ছবিখনত অভিনয়ৰ বাবে তেওঁ দেহৰ ওজন ১০কিলোগ্ৰাম বঢ়ায়।  চিত্ৰগ্ৰহণৰ পিছত তেওঁ ওজন কমাবলৈ আৰম্ভ কৰে আৰু ওজন কমোৱাৰ পদ্ধতি আৰু টিপছ ছ'চিয়েল মেডিয়াৰ জৰিয়তে শ্বেয়াৰ কৰে।  ব্যৱসায়িকভাৱে সফলতা লাভ কৰা *দম লগা কে হাইছা*ই হিন্দী ভাষাৰ শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা ৰজতকমল আৰু পেডনেকাৰে শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।  সেই বছৰতে তেওঁ ৱাই-ফিল্মছৰ চাৰিটা খণ্ডৰ মিনি ৱেব ছিৰিজ মেনছ্ ৱৰ্ল্ডত অভিনয় কৰে।  লিংগ বৈষম্য বিষয়ক এই ৱেব চিৰিজখন ডিজিটেলী ইউটিউবত প্ৰিমিয়াৰ কৰা হয়। 

দুবছৰৰ পিছত অক্ষয় কুমাৰৰ বিপৰীতে পেডনেকাৰে *টয়লেট: এক প্ৰেম কথা* (২০১৭) নামৰ ব্যংগ ছবিখনত গ্ৰামীণ ভাৰতৰ এগৰাকী যুৱতীৰ চৰিত্ৰত অভিনয় কৰে, যিখন ছবিত মুকলিত শৌচকৰা প্ৰথা নিৰ্মূলৰ ওপৰত জোৰ দিয়া  বিশ্বজুৰি ৩ বিলিয়নতকৈ অধিক ভাৰতীয় টকা (৩৮ মিলিয়ন মাৰ্কিন ডলাৰ) উপাৰ্জন কৰি ই বছৰৰ অন্যতম সৰ্বাধিক উপাৰ্জনকাৰী হিন্দী ছবি আৰু পেডনেকাৰৰ সৰ্বাধিক উপাৰ্জনকাৰী ছবি হিচাপে পৰিগণিত হয়। 

## তথ্যউৎস

## বাহ্যিক সংযোগ
* 
* 
* 

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
এয়াৰটেল

**ভাৰতী এয়াৰটেল লিমিটেড** চমুকৈ **এয়াৰটেল** (ইংৰাজী: Airtel) হৈছে ভাৰতবৰ্ষৰ এটা বহুজাতিক ম'বাইল নেটৱৰ্ক পৰিচালন প্ৰতিষ্ঠান। ভাৰতৰ নতুন দিল্লীত মুখ্য কাৰ্যালয় অৱস্থিত এই প্ৰতিষ্ঠানটোৱে ৱায়াৰলেছ ভয়্চ, বাৰ্তা সৰবৰাহ আৰু তথ্য সৰবৰাহৰ সেৱা আগবঢ়ায়। ই সমগ্ৰ দক্ষিণ এছিয়া আৰু আফ্ৰিকাৰ ১৮খন দেশৰ লগতে চেনেল দ্বীপপুঞ্জত কাম কৰে। ই ভাৰতৰ দ্বিতীয় বৃহত্তম মোবাইল নেটৱৰ্ক অপাৰেটৰ আৰু বিশ্বৰ দ্বিতীয় বৃহত্তম মোবাইল নেটৱৰ্ক অপাৰেটৰ।

## ইতিহাস
১৯৮৪ চনত সুনীল মিত্তলে ভাৰতত প্ৰথম বাৰৰ কাৰণে পুছ বুটাম ফোন এছেম্বল কৰিবলৈ আৰম্ভ কৰে, যিবোৰ তেওঁ আগতে ছিংগাপুৰৰ এটা কোম্পানী চিংটেলৰ পৰা আমদানি কৰিছিল। তেতিয়া দেশত ব্যৱহৃত পুৰণি কালৰ, ডাঙৰ ডাঙৰ ৰটাৰী ফোন প্ৰচলনত আছিল। ভাৰতী টেলিকম লিমিটেড (বিটিএল)ক সংযুক্ত কৰি জাৰ্মানীৰ ছিমেন্স এজিৰ সৈতে কাৰিকৰী সম্পৰ্ক স্থাপন কৰি নব্বৈৰ দশকৰ আৰম্ভণিতে ভাৰতীয়ে ফেক্স মেচিন, কৰ্ডলেছ ফোন আৰু অন্যান্য টেলিকম গিয়াৰ তৈয়াৰ কৰিছিল।

## তথ্য সংগ্ৰহ
ছাউথʼ ইণ্ডিয়া বেংক

ছাউথʼ ইণ্ডিয়া বেংক (চমুকৈ এছ.আই.বি) হৈছে ভাৰতৰ এখন ব্যক্তিগত খণ্ডৰ বেংক। ইয়াৰ মুখ্য কাৰ্যালয় কেৰালা ৰাজ্যৰ ত্ৰিশূৰত অৱস্থিত। এইখন বেংকৰ মুঠ ৯৩৩টা শাখা, ১৮টা ৰাজ্যিক কাৰ্যালয়, আৰু ১,২০০ তকৈ অধিক এ.টি.ম মেচিন আছে।

## ইতিহাস
১৯২৯ চনত কোম্পানী আইন অনুসৰি ছাউথʼ ইণ্ডিয়া বেংক পঞ্জীয়ন কৰা হয়। ১৯২৯ চনৰ ২৯ জানুৱাৰীত ত্ৰিশূৰত ইয়াৰ ব্যৱসায় আৰম্ভ হয়। 

ভাৰতীয় ৰিজাৰ্ভ বেংকৰ দ্বিতীয় সূচীত অন্তৰ্ভুক্ত হৈ ১৯৪৬ চনৰ ৭ আগষ্টত অনুসূচিত বেংকত পৰিণত হয়। ১৯৫৭ চনৰ ১৭ জুনত আৰ বি আইৰ পৰা বেংকিং ৰেগুলেচন এক্ট, ১৯৪৯ৰ ২২ নং ধাৰাত অনুজ্ঞাপত্ৰ লাভ কৰা কেৰালাৰ ব্যক্তিগত খণ্ডৰ প্ৰথমটো বেংকত পৰিগণিত হয়।
## পৰিচালনা সমিতি
* চেলিম গংগাধৰণ, অধ্যক্ষ
* মুৰালী ৰামকৃষ্ণন - পৰিচালন সঞ্চালক আৰু মুখ্য কাৰ্যবাহী বিষয়া
* প্ৰদীপ এম গডবোলে - পৰিচালক
* এম জৰ্জ কোৰা - পৰিচালক
* ডাঃজন জোচেফ - পৰিচালক
* ফ্ৰান্সিছ আলাপাট - পৰিচালক
* আচল কুমাৰ গুপ্তা - পৰিচালক
* ভি জে কুৰিয়ান - পৰিচালক
* ৰঞ্জনা ছালগাওকাৰ - পৰিচালক
* ৰাম চন্দ্ৰ সাহা - পৰিচালক

## তথ্য সংগ্ৰহ

শ্ৰেণী:বিত্তীয় প্ৰতিষ্ঠান
শ্ৰেণী:বেংক
জিঅ'

**জিঅ**' (চমুকৈ *ৰিলায়েন্স জিঅ' ইনফোকম লিমিটেড*) হৈছে ভাৰতৰ এখন দূৰসংযোগ সেৱা প্ৰদানকাৰী কোম্পানী।ইয়াৰ মুখ্য কাৰ্যালয় মহাৰাষ্ট্ৰৰ মুম্বাইত অৱস্থিত। ই প্ৰি-পেড, পোষ্ট-পেড, ফিক্সড লাইনৰ দ্বাৰা ৪জি আৰু ৫জি সেৱা আগবঢ়ায়।

জিঅ'ই ২০১৫ চনৰ ২৭ ডিচেম্বৰত অংশীদাৰ আৰু কৰ্মচাৰীৰ বাবে আৰম্ভ কৰিছিল, আৰু ২০১৬ চনৰ ৫ ছেপ্টেম্বৰত ইয়াৰ ৰাজহুৱাভাৱে উপলব্ধ হৈছিল। ই ভাৰতৰ সৰ্ববৃহৎ আৰু বিশ্বৰ তৃতীয় বৃহত্তম ম'বাইল নেটৱৰ্ক অপাৰেটৰ কোম্পানী। ইয়াৰ ৪২.৬২ কোটি (৪২৬.২ মিলিয়ন)তকৈ অধিক গ্ৰাহক আছে।

## তথ্য সংগ্ৰহ

শ্ৰেণী:দূৰসংযোগ
শ্ৰেণী:ম'বাইল ফোন নিৰ্মাতা
চাহ বাগিছা

**চাহ বাগিচা** হৈছে চাহ জোপোহা খেতি কৰি চাহ উৎপাদন কৰা এক বৃহৎ কৃষি কাৰ্য্য। চাহ খেতিৰ বাবে উপযুক্ত জলবায়ু আৰু মাটিৰ অৱস্থা থকা অঞ্চলত চাহ বাগিচা থাকে, আৰু চীন, ভাৰত, শ্ৰীলংকা, কেনিয়া, জাপান আদি দেশত ইয়াক পোৱা যায়।

## চাহ বাগিচাৰ ইতিহাস

চাহ খেতিৰ উৎপত্তি ২০০০ বছৰতকৈও অধিক পূৰ্বে চীনত হোৱা বুলি বিশ্বাস কৰা হয়, আৰু ক্ৰমান্বয়ে বিশ্বৰ আন আন ঠাইলৈও বিয়পি পৰে। ১৯ শতিকাত ইউৰোপ আৰু উত্তৰ আমেৰিকাত চাহৰ ক্ৰমবৰ্ধমান চাহিদা পূৰণৰ বাবে ভাৰত, শ্ৰীলংকা, কেনিয়া আদি দেশত চাহ বাগিচা স্থাপন কৰা হৈছিল। আজি চাহ বাগিচা বহু দেশৰ বাবে কৰ্মসংস্থাপন আৰু ৰাজহৰ এক গুৰুত্বপূৰ্ণ উৎস।

## চাহ বাগিচাৰ প্ৰকাৰ

উৎপাদিত চাহৰ প্ৰকাৰ, বাগিচাৰ উচ্চতা, আৰু ব্যৱহৃত উৎপাদন পদ্ধতিৰ ওপৰত ভিত্তি কৰি চাহ বাগিচাক শ্ৰেণীবিভাজন কৰিব পাৰি। কিছুমান সাধাৰণ ধৰণৰ চাহ বাগিচা হ’ল-

ক’লা চাহ বাগিচাঃ এই বাগিচাবোৰত ক’লা চাহ উৎপাদন হয়, যিটো বিশ্বৰ ভিতৰতে সৰ্বাধিক ব্যৱহৃত প্ৰকাৰৰ চাহ।

সেউজ চাহ বাগিচাঃ এই বাগিচাত সেউজ চাহ উৎপাদন হয়, যি স্বাস্থ্য উপকাৰীতা আৰু সুকীয়া সোৱাদৰ বাবে জনাজাত।

উলং চাহ বাগিচাঃ এই বাগিচাত উলং চাহ উৎপন্ন হয়, যিটো অৰ্ধ কিম্বনযুক্ত চাহ যি সোৱাদ আৰু কেফেইনৰ পৰিমাণৰ ক্ষেত্ৰত ক’লা আৰু সেউজীয়া চাহৰ মাজত পৰে।

উচ্চ উচ্চতাৰ চাহ বাগিচা: এই বাগিচাসমূহ উচ্চ উচ্চতাত, সাধাৰণতে ৪,০০০ ফুটৰ ওপৰত অৱস্থিত আৰু ই এক অনন্য সোৱাদ আৰু সুগন্ধিৰ চাহ উৎপাদন কৰে।

জৈৱিক চাহ বাগিচাঃ এই বাগিচাসমূহত কেৱল প্ৰাকৃতিক পদ্ধতিৰে খেতি ব্যৱহাৰ কৰা হয় আৰু কোনো ধৰণৰ কৃত্ৰিম সাৰ বা কীটনাশক ব্যৱহাৰ কৰা নহয়।

## চাহ বাগিচাৰ খেতি

চাহ বাগিচাত সফল খেতিৰ বাবে নিৰ্দিষ্ট পৰিৱেশ পৰিস্থিতিৰ প্ৰয়োজন হয়। চাহ খেতিৰ বাবে আদৰ্শ জলবায়ু হ’ল উষ্ণ উষ্ণতা, প্ৰচুৰ বৰষুণ আৰু ভালদৰে পানী নিষ্কাশন কৰা মাটি। চাহ গছত নিৰ্দিষ্ট পৰিমাণৰ সূৰ্যৰ পোহৰ আৰু বৰষুণৰ প্ৰয়োজন হয়, যিটো উৎপাদন কৰা চাহৰ প্ৰকাৰৰ ওপৰত নিৰ্ভৰ কৰি ভিন্ন হয়। খেতি প্ৰক্ৰিয়াত চাহ জোপোহাবোৰ নিয়মিতভাৱে ছাঁটনি কৰিও স্বাস্থ্যসন্মত বৃদ্ধি আৰু চাহপাতৰ মান উন্নত কৰা হয়।

## চাহ বাগিচাৰ শ্ৰমিক

চাহ বাগিচাৰ শ্ৰম সাধাৰণতে বৃহৎ শ্ৰমিক শক্তি জড়িত হৈ থাকে, য’ত চাহ জোপোহা ছাঁটনি আৰু চপোৱাৰ দায়িত্বত থকা দক্ষ শ্ৰমিক আৰু চাহপাত প্ৰক্ৰিয়াকৰণ কৰা কাৰখানাৰ শ্ৰমিক আদি অন্তৰ্ভুক্ত। বহু দেশত চাহ বাগিচাৰ শ্ৰম প্ৰব্ৰজিত শ্ৰমিকসকলে কৰে যিসকলে চপোৱাৰ বতৰত গ্ৰাম্য অঞ্চলৰ পৰা চাহ বাগিচাত কাম কৰিবলৈ যাত্ৰা কৰে।

## চাহ বাগিচাৰ পৰিৱেশ প্ৰভাৱ

চাহ বাগিচাসমূহে পৰিৱেশৰ ওপৰত যথেষ্ট প্ৰভাৱ পেলাব পাৰে, বিশেষকৈ যদিহে ইয়াক বহনক্ষমভাৱে পৰিচালনা কৰা নহয়। চাহ বাগিচাৰ লগত জড়িত কিছুমান সাধাৰণ পৰিৱেশ সমস্যাৰ ভিতৰত বনাঞ্চল ধ্বংস, মাটি খহনীয়া, আৰু কৃত্ৰিম সাৰ আৰু কীটনাশকৰ ব্যৱহাৰ আদি। বহু চাহ বাগিচাই এতিয়া জৈৱিক কৃষি আৰু পুনৰ বনানীকৰণৰ দৰে বহনক্ষম খেতি পদ্ধতি গ্ৰহণ কৰিছে যাতে ইয়াৰ পৰিৱেশৰ ওপৰত প্ৰভাৱ কম হয়।

## উপসংহাৰ

চাহ বাগিচা বিশ্বৰ চাহ উদ্যোগৰ এক গুৰুত্বপূৰ্ণ অংশ, আৰু ই বিশ্বৰ কিছুমান জনপ্ৰিয় চাহ উৎপাদনৰ দায়িত্ব লয়। চাহ বাগিচাই পৰিৱেশ আৰু শ্ৰমিক শক্তিৰ ওপৰত যথেষ্ট প্ৰভাৱ পেলাব পাৰে যদিও বহনক্ষম খেতি পদ্ধতিয়ে এই সমস্যাসমূহ লাঘৱ কৰাত সহায় কৰিব পাৰে। সামগ্ৰিকভাৱে বহু দেশৰ বাবে কৰ্মসংস্থাপন আৰু ৰাজহ প্ৰদান কৰাত, আৰু চাহৰ বিশ্বব্যাপী চাহিদা পূৰণ কৰাত চাহ বাগিচাই গুৰুত্বপূৰ্ণ ভূমিকা পালন কৰে।
আলবেনিয়াৰ নাৰী

১৯০৯ চনত আলবেনিয়াত প্ৰথম মহিলা সংস্থা প্ৰতিষ্ঠা কৰা হয়। উত্তৰ ঘেগ অঞ্চলৰ আলবেনিয়ান মহিলাসকলে ৰক্ষণশীল আৰু পিতৃতান্ত্ৰিক সমাজৰ ভিতৰত বাস কৰে। এনে পৰম্পৰাগত সমাজত "পুৰুষ প্ৰাধান্য" বুলি বিশ্বাস কৰা ঘেগ সম্প্ৰদায়ত মহিলাসকলৰ অধীনত কিছুমান ভূমিকা থাকে। কমিউনিষ্ট পাৰ্টি অৱ লেবাৰৰ অধীনত থকা সময়ছোৱাৰ পিছত আলবেনিয়াত গণতন্ত্ৰৰ আগমন আৰু মুক্ত বজাৰ অৰ্থনীতি গ্ৰহণৰ পিছতো এই কথা ঘটিছে। গেগ আলবেনিয়ান সংস্কৃতি লেকে ডুকাগজিনিৰ ৫০০ বছৰীয়া আইনৰ ওপৰত ভিত্তি কৰি গঢ় লৈ উঠিছে,যি হৈছে পৰম্পৰাগত গেগ আচৰণ বিধি আৰু য’ত মহিলাৰ মূল ভূমিকা হ’ল শিশুৰ যত্ন লোৱা আৰু ঘৰৰ যত্ন লোৱা।

## আলবেনিয়াৰ ৰাজনীতিত নাৰীৰ অধিকাৰ
১৯ শতিকাত ছামি ফ্ৰাশ্বেৰীয়ে প্ৰথমে মহিলাৰ বাবে শিক্ষাৰ ধাৰণাটোক এই যুক্তিৰে পৰিচালিত কৰিছিল যে-নিজৰ সন্তানক শিক্ষিত কৰা মহিলাসকলক শিক্ষিত কৰিহে সমাজখনক শক্তিশালী কৰিব পৰা যাব। ১৯ শতিকাৰ শেষৰ ফালে পশ্চিম ইউৰোপত শিক্ষিত হোৱা কিছুমান নগৰীয়া অভিজাত মহিলাই আলবেনিয়াত মহিলাসকলৰ বাবে অধিক শিক্ষাৰ প্ৰয়োজনীয়তা অনুভৱ কৰিছিল। ১৮৯১ চনত সেৱাস্তী কিৰিয়াজি আৰু পৰশকেভি কিৰিয়াজীয়ে কৰ্চেত প্ৰথম ছোৱালী হাইস্কুল প্ৰতিষ্ঠা কৰে আৰু ১৯০৯ চনত আলবেনিয়াত প্ৰথম মহিলা সংগঠন মৰ্নিং ষ্টাৰ (Yll'i Mëngesit) প্ৰতিষ্ঠা কৰে। যাৰ উদ্দেশ্য আছিল মহিলাৰ অধিকাৰ বৃদ্ধি কৰি তেওঁলোকৰ শিক্ষাৰ স্তৰ বৃদ্ধি কৰা। 

প্ৰথম বিশ্বযুদ্ধৰ ফলত আলবেনিয়াত নাৰী আন্দোলনলৈ বাধা আহিছিল যদিও যুদ্ধৰ অন্তত আলবেনিয়া স্বাধীন ৰাষ্ট্ৰ হোৱাৰ পিছত পুনৰ আন্দোলন আৰম্ভ হৈছিল। কিৰিয়াজী ভগ্নীসকলে কৰ্চেত পাৰ্লিণ্ডজা নামৰ সংস্থাটো প্ৰতিষ্ঠা কৰিছিল আৰু ইয়াৰ পৰা ব্লেটা কাকত প্ৰকাশ পাইছিল। ১৯২০ চনত মেৰী চোবাই শ্বকোডেৰত স্থানীয় মহিলা সংগঠন *গ্ৰুয়াজা শ্বকিপটাৰে* প্ৰতিষ্ঠা কৰে আৰু তাৰ পিছত কৰ্চে, ভ্ল'ৰে আৰু টিৰানেত একে নামৰ আন কেইবাটাও স্থানীয় সংগঠনে প্ৰতিষ্ঠা কৰে।

১৯২০ চনত উৰানি ৰুম্বো আৰু আনসকলে জিৰ'কাষ্টাৰত লিধজা ই গ্ৰুয়াছ (মহিলা সংঘ) প্ৰতিষ্ঠা কৰে, যিটো আলবেনিয়ান মহিলাৰ মুক্তি আৰু অধ্যয়নৰ অধিকাৰৰ প্ৰসাৰ ঘটোৱা অন্যতম গুৰুত্বপূৰ্ণ নাৰীবাদী সংগঠন। নাৰীৰ প্ৰতি থকা বৈষম্য আৰু সামাজিক অৱস্থাৰ প্ৰতিবাদত তেওঁলোকে দৃতা কাকতত এক ঘোষণা প্ৰকাশ কৰে। ১৯২৩ চনত ৰুম্বোৱে ছোৱালীক জিৰ'কাষ্টেৰৰ "ল'ৰা" লাইচিয়ামত উপস্থিত থাকিবলৈ অনুমতি দিয়াও অভিযানৰ অংশ আছিল। আলবেনিয়ান মহিলা আন্দোলনক সমৰ্থন কৰিছিল শিক্ষিত নগৰীয়া অভিজাত মহিলাসকলে যিসকল কেমাল আটাতুৰ্কৰ অধীনত তুৰস্কৰ ৰাষ্ট্ৰ নাৰীবাদৰ পৰা অনুপ্ৰাণিত হৈছিল।
## বিবাহ, উৰ্বৰতা, আৰু পাৰিবাৰিক জীৱন
আলবেনিয়াত মুঠ প্ৰজননৰ হাৰ ১.৫টা সন্তান (২০১৫ চনৰ অনুমানমতে),আনহাতে প্ৰতিষ্ঠাপনৰ হাৰ হৈছে ২.১। গৰ্ভনিৰোধক ঔষধৰ প্ৰাদুৰ্ভাৱৰ হাৰ যথেষ্ট বেছি: ৬৯.৩% (২০০৮/০৯)। আলবেনিয়ান মহিলাৰ বেছিভাগেই বিংশৰ দশকৰ প্ৰথমাৰ্ধ আৰু মাজভাগত পৰিয়াল আৰম্ভ কৰে। ২০১১ চনলৈকে প্ৰথম বিবাহৰ গড় বয়স মহিলাৰ ২৩.৬ আৰু পুৰুষৰ ২৯.৩ আছিল।
## তথ্যসূত্ৰ

শ্ৰেণী:দেশভেদে নাৰী
শ্ৰেণী:নাৰীৰ অধিকাৰ
অনন্যা পাণ্ডে

**অনন্যা পাণ্ডে** (;  জন্ম: ৩০ অক্টোবৰ ১৯৯৮) এগৰাকী মূলতঃ হিন্দী চলচ্চিত্ৰৰ অভিনেত্ৰী। তেওঁ অভিনেতা চাংকি পাণ্ডেৰ কন্যা। ২০১৯ চনত কিশোৰ-কিশোৰীৰ ছবি *ষ্টুডেণ্ট অৱ দ্য ইয়েৰ ২* আৰু কমেডী ছবি *পতি পত্নী ঔৰ ৱহ*ৰ যোগে তেওঁৰ অভিনয় জীৱনৰ অভিষেক হয়। এই দুয়োখন ছবিৰ অভিনয়ৰ বাবে তেওঁ শ্ৰেষ্ঠ নবাগতাৰ ফিল্মফেয়াৰ বঁটা লাভ কৰে। ইয়াৰ পিছত তেওঁ কেইবাখনো দৰ্শকৰ বিশেষ সমাদৰ নোপোৱা ছবিত অভিনয় কৰাৰ পিছত ২০২২ চনত তেওঁ অভিনয় কৰা *গেহৰাইয়া* মুক্তি পায়, যিখনে দৰ্শকৰ ভাল সমাদৰ লাভ কৰিবলৈ সক্ষম হয়।
## প্ৰাৰম্ভিক জীৱন
১৯৯৮ চনৰ ৩০ অক্টোবৰত   মহাৰাষ্ট্ৰৰ মুম্বাইত অভিনেতা চাংকি পাণ্ডে আৰু বেশভূষা ডিজাইনাৰ ভাৱনা পাণ্ডেৰ ঘৰত অনন্যাই জন্মগ্ৰহণ কৰে। তেওঁৰ এজনী ভনীয়েক আছে, নাম ৰাইছা। অনন্যাৰ ককাদেউতাক শাৰদ পাণ্ডে এজন হৃদৰোগ বিশেষজ্ঞ আছিল। খুৰাক চিকি পাণ্ডে এগৰাকী ব্যৱসায়ী আৰু খুৰীয়েক ডীন পাণ্ডে এগৰাকী ৱেলনেচ কোচ্চ। ২০১৭ চনলৈকে তেওঁ ধীৰুভাই আম্বানী আন্তঃৰাষ্ট্ৰীয় বিদ্যালয়ত অধ্যয়ন কৰে। ২০১৭ চনত পেৰিছত অনুষ্ঠিত হোৱা ভেনিটি ফেয়াৰৰ ‘লে বাল ডেছ ডেবুটেণ্টেছ ইভেণ্ট’ত অংশগ্ৰহণ কৰিছিল।
## কৰ্মজীৱন
২০১৯ চনত ধৰ্ম প্ৰডাকচনৰ দ্বাৰা প্ৰযোজিত টাইগাৰ শ্ৰফ আৰু তাৰা ছুটাৰিয়াই অভিনয় কৰা কিশোৰ-কিশোৰীৰ ছবি *ষ্টুডেণ্ট অৱ দ্য ইয়েৰ ২*ৰ জৰিয়তে পাণ্ডেই অভিনয়ত আত্মপ্ৰকাশ কৰে। Scroll.inত নন্দিনী ৰামনাথে লিখিছিল যে তেওঁ অনুভৱ কৰে যে অনন্যাই এখন বিশেষ উল্লেখযোগ্যতা নথকা ছবিত সম্ভাৱনা দেখুৱাইছে। বক্স অফিচত ছবিখনে ভাল প্ৰদৰ্শন কৰা নাছিল। ইয়াৰ পিছত তেওঁ ১৯৭৮ চনত নিৰ্মিত একে নামৰ ছবিখনৰ পুনৰ্নিৰ্মাণ *পতি পত্নী ঔৰ ৱহ*ত (২০১৯) কাৰ্তিক আৰ্য আৰু ভূমি পেডনেকাৰৰ সৈতে অভিনয় কৰে। তেওঁ এগৰাকী বিবাহিত পুৰুষৰ সৈতে প্ৰেমৰ সম্পৰ্কত লিপ্ত হোৱা এগৰাকী চেক্ৰেটেৰীৰ চৰিত্ৰত অভিনয় কৰে, যিটো চৰিত্ৰ মূল ছবিখন ৰঞ্জিতা কৌৰে কৰিছিল। ইণ্ডিয়া টুডেই উল্লেখ কৰিছে যে অনন্যা “মচলাবিহীন অনাকৰ্ষণীয় আৰু বিৰক্তিকৰ”। বিশ্বজুৰি ১.১৫ বিলিয়ন টকা (১৪ মিলিয়ন মাৰ্কিন ডলাৰ) উপাৰ্জন কৰি ব্যৱসায়িক সফল ছবি হিচাপে পৰিগণিত হয়। অনন্যাই *ষ্টুডেণ্ট অৱ দ্য ইয়েৰ ২* আৰু কমেডী ছবি *পতি পত্নী ঔৰ ৱহ* দুযোখন ছবিতে অভিনয় কৰি শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।

২০২০ চনত তেওঁ ঈশান খট্টৰ অভিনীত একচন ছবি *খালি-পিলি*ত অভিনয় কৰে।  ছবিখন ডিজিটেলী জি প্লেক্সত মুক্তি দিয়া হৈছিল। ইয়াৰ পিছত তেওঁ ২০২২ চনত আমাজন প্ৰাইম ভিডিঅ'ত মুক্তি পোৱা ৰোমান্টিক ড্ৰামা *গেহৰাইয়া*ত দীপিকা পাডুকন আৰু সিদ্ধান্ত চতুৰ্বেদীৰ সৈতে অভিনয় কৰে। হিন্দী আৰু তেলেগু দুটা ভাষাত প্ৰযোজনা কৰা পুৰি জগন্নাধৰ একচন ছবি লিগাৰ তেওঁৰ শেহতীয়া ছবি, য’ত তেওঁ বিজয় দেৱেৰাকোণ্ডাৰ সৈতে অভিনয় কৰিছে।  ছবিখন সমালোচনাত্মক আৰু ব্যৱসায়িকভাৱে দুয়োটা ক্ষেত্ৰতে বিফল হৈছিল। অনন্যাৰ দুৰ্বল অভিনয় ট্ৰ’লৰ সন্মুখীন হৈছিল। 

ইয়াৰ পিছত তেওঁ চতুৰ্বেদী আৰু আদৰ্শ গৌৰৱৰ সৈতে *খো গয়ে হম কাহাঁ* ছবিত আৰু আয়ুষ্মান খুৰানাৰ সৈতে ছিকুৱেল *ড্ৰিম গাৰ্ল ২*ত অভিনয় কৰিব। ইয়াৰ উপৰিও তেওঁ বিক্ৰমাদিত্য মটৱানেৰ এতিয়াও শিৰোনামহীন ছবি আৰু *কল মি বে* নামৰ এমাজন প্ৰাইম ভিডিঅ' ছিৰিজত অভিনয় কৰিব।

## তথ্যউৎস

## বাহ্যিক সংযোগ
* 

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:মুম্বাইৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জী চিনে বঁটা বিজয়ী
শ্ৰেণী:আন্তঃৰাষ্ট্ৰীয় ভাৰতীয় চলচ্চিত্ৰ একাডেমী বঁটা বিজয়ী
আলায়া এফ

**আলিয়া ফাৰ্নিচাৰৱালা** (;  জন্ম: ২৮ নৱেম্বৰ ১৯৯৭), হিন্দী চলচ্চিত্ৰৰ এগৰাকী অভিনেত্ৰী, যি চলচ্চিত্ৰত আলয়া এফ নামেৰে পৰিচিত। বেদী পৰিয়ালত জন্মগ্ৰহণ কৰা এইগৰাকী অভিনেত্ৰী পূজা বেদীৰ কন্যা। ২০২০ চনত *জৱানী জানেমান* নামৰ কমেডী ছবিখনৰ জৰিয়তে অভিনয়ত আত্মপ্ৰকাশ কৰি শ্ৰেষ্ঠ নবাগতাৰ ফিল্মফেয়াৰ বঁটা পাবলৈ সক্ষম হয়। তাৰ পিছত তেওঁ থ্ৰিলাৰ *ফ্ৰেডী*ত (২০২২) অভিনয় কৰে।
## প্ৰাৰম্ভিক জীৱন
১৯৯৭ চনৰ ২৮ নৱেম্বৰত ভাৰতৰ মহাৰাষ্ট্ৰৰ মুম্বাইত অভিনেত্ৰী পূজা বেদী আৰু ব্যৱসায়ী ফাৰহান ইব্ৰাহিম ফাৰ্নিচাৰৱালাৰ ঘৰত আলায়া এফৰ জন্ম হয়।  পিতৃৰ ফালৰ  পৰা তেওঁ পাৰ্চী আৰু গুজৰাটী খোজা মুছলমান আৰু মাতৃৰ ফালৰ পৰা পাঞ্জাবী, হাৰিয়ানৱী, ব্ৰিটিছ আৰু বঙালী বংশোদ্ভূত।  তেওঁ অভিনেতা কবীৰ বেদী আৰু শাস্ত্ৰীয় নৃত্যশিল্পী প্ৰতিমা বেদীৰ নাতিনী।

আলায়াই মুম্বাইৰ যমনাবাই নাৰ্চী স্কুলত পঢ়িছিল। চলচ্চিত্ৰত অভিষেক ঘটাৰ আগতে তেওঁ নিউয়ৰ্ক ফিল্ম একাডেমীত অভিনয়ৰ ডিপ্লোমা লাভ কৰে আৰু পিছলৈ তেওঁৰ নাম সলনি কৰি আলয়া এফ কৰে।  বৰ্তমান তেওঁ এগৰাকী আধুনিক আৰু কথকৰ  প্ৰশিক্ষণ লৈ আছে।
## কৰ্মজীৱন
নীতিন কক্কৰৰ *জৱানী জানেমান* (২০২০) নামৰ পাৰিবাৰিক কমেডী-ড্ৰামাখনৰ জৰিয়তে আলয়াই চলচ্চিত্ৰত আত্মপ্ৰকাশ কৰে; য’ত তেওঁ এগৰাকী ২১ বছৰীয়া ছোৱালীৰ চৰিত্ৰত অভিনয় কৰিছিল, যিয়ে বিবাহৰ প্ৰতি ঘৃণা থকা ৪০ বছৰীয়া এজন ব্যক্তিক নিজৰ পিতৃ বুলি দাবী কৰিছিল। ছবিখনে সমালোচকৰ পৰা মিশ্ৰিত সমালোচনা লাভ কৰিছিল। বলীউড হাংগামাই লিখিছিল, “আলয়াই চলচ্চিত্ৰত প্ৰৱেশ কৰিয়ে এক উৎকৃষ্টৰ নিদৰ্শন ৰাখিছে আৰু আত্মবিশ্বাসী অভিনয় কৰিছে। তেওঁক চমৎকাৰ দেখা গৈছে আৰু তেৱেঁ একমাত্ৰ অভিনয় শিল্পী যিয়ে দৰ্শকক কিছু পৰিমাণে আলোড়িত কৰিব পাৰিছে।” ইণ্ডিয়া টুডেই উল্লেখ কৰিছে, “আলায়াই আপোনাৰ হৃদয় হৰণ কৰিব। কেমেৰাৰ সন্মুখত তেওঁ তেনেই স্বাভাৱিক।” এই ছবিখনৰ জৰিয়তে তেওঁ শ্ৰেষ্ঠ নৱাগতাৰ ফিল্মফেয়াৰ বঁটা পায়।

২০২২ চনত আলায়াই কাৰ্তিক আৰিয়ানৰ বিপৰীতে *ফ্ৰেডী* ছবিত অশান্তিকৰ বৈবাহিক সম্পৰ্কত থকা এগৰাকী মহিলা কাইনাজ ইৰানীৰ চৰিত্ৰত অভিনয় কৰে। নিউজ-১৮য়ে উল্লেখ কৰিছে যে “আলয়াৰ অভিনয় প্ৰশংসাৰ যোগ্য। তেওঁ অতি স্বাচ্ছন্দৰে অভিনয় কৰিছে।” ফিল্মফেয়াৰে কয় যে “আলায়াই ‘দুৰ্বল’ আৰু ‘ধূৰ্ত’ দুয়োটা ৰূপত সফল হৈছে।”

ইয়াৰ পিছত ২০২৩ চনত কৰণ মেহতাৰ সৈতে *অলমোষ্ট প্যাৰ উইথ ডিজে মহব্বত*ত অভিনয় কৰে। ইণ্ডিয়া টুডেই কয়, “আলয়াই তেওঁ যে এগৰাকী বৰ্ধনশীল অভিনেত্ৰী আকৌ এবাৰ প্ৰমাণ কৰিছে আৰু নিজৰ বাবে এক ক্ষেত্ৰ তৈয়াৰ কৰিছে। তেওঁ নিজৰ দুয়োটা চৰিত্ৰকে সহজে, নিখুঁতভাৱে চিত্ৰিত কৰিছে আৰু তেওঁৰ মাজত থকা নিৰ্দোষতাক উত্তম ৰূপত প্ৰকাশ কৰিছে।”

## তথ্যউৎস

## বাহ্যিক সংযোগ

* 
* 

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
মুণ্ডমালা

**মুণ্ডমালা** ()ক কপালমালা বা ৰুণ্ডমালা বুলিও কোৱা হয়। এয়া হৈছে হিন্দু আৰু তিব্বতী বৌদ্ধ বিশ্বাসত কাটি পেলোৱা মানুহৰ মূৰ আৰু/বা মূৰৰ খোলাৰ মালা। হিন্দু ধৰ্মত মুণ্ডমালা হিন্দু ঐশ্বৰিক মাতৃ আৰু শিৱ দেৱতাৰ ভয়ংকৰ দিশৰ বৈশিষ্ট্য; আনহাতে বৌদ্ধ ধৰ্মত ইয়াক তিব্বতী বৌদ্ধ ধৰ্মৰ ক্ৰোধিত দেৱতাসকলে পিন্ধে। 

## হিন্দু চিত্ৰণ
ভয়ংকৰ দেৱীসকলৰ দহগৰাকী ভয়ংকৰ তান্ত্ৰিক দেৱীৰ দল মহাবিদ্যাৰ প্ৰতিমূৰ্তিত মুণ্ডমালাৰ উদাহৰণ প্ৰায়ে পোৱা যায়। অগ্ৰণী মহাবিদ্যা কালিয়ে প্ৰায়ে সদ্য কটা মূৰৰ মালা পিন্ধে। এই তেজ ওলোৱা মালাডালৰ পৰা ওলোৱা তেজে তেওঁৰ শৰীৰটোক গা ধুৱাই দিয়াৰ দৰে হয়। মুণ্ডমালাত মূৰৰ সংখ্যা সাধাৰণতে পঞ্চাশ বুলি বৰ্ণনা কৰা হয়। আন মহাবিদ্যা যেনে তাৰা, ছিন্নমস্তা, ভৈৰৱী, ধূমাৱতী আৰু মাতংগীক মুণ্ডমালা পিন্ধি চিত্ৰিত কৰা হৈছে বা দেৱীয়ে হাতত কটা মূৰ বা মূৰৰ খোলা লৈ থাকে বুলি কোৱা হৈছে। ভৈৰৱীৰ বৰ্ণনাত মূৰবোৰ ইমানেই সতেজ যে তেওঁৰৰ স্তনৰ ওপৰত এই মূৰবোৰৰ পৰা তেজ বমি হয় বুলি কোৱা হয়।

প্ৰায়ে মুণ্ডামালা পিন্ধা স্বৰূপে চিত্ৰিত আন এগৰাকী উগ্ৰ দেৱী হৈছে চামুণ্ডা।

## শিৱ
শিৱ দেৱতা আৰু তেওঁৰ উগ্ৰ প্ৰকাশক প্ৰায়ে মুণ্ডমালা পিন্ধি চিত্ৰিত কৰা হয়; শিৱ ছাইৰে আবৃত আৰু মূৰৰ খোলাৰ মালায়ে তেওঁৰ শৰিৰত শোভা পায়। পাহাৰী চিত্ৰত প্ৰায়ে শিৱৰ পৰিয়ালে মুণ্ডামালা বনোৱাৰ ছবি দেখা যায়। শিৱৰ পুত্ৰ কাৰ্তিকে তেওঁক বা তেওঁৰ পত্নী পাৰ্বতীক মূৰ এটা গতাই দিয়াত সহায় কৰে, আনহাতে পিছৰজনে সেইবোৰৰ সূতাৰে সূতাৰে ঠেলি দিয়ে। আন এটা দৃশ্যত পিতৃ-মাতৃয়ে মুণ্ডমালা বনোৱা দেখা গৈছে, আনহাতে কাৰ্তিক আৰু তেওঁৰ ভাতৃ গণেশে ওচৰতে খেলিছে।

শিৱ, ভৈৰৱ ("ভয়ংকৰ")ৰ উগ্ৰ প্ৰকাশৰ লগতে ভৈৰৱৰ বিভিন্ন ৰূপ যেনে বাটুক-ভৈৰৱক মুণ্ডমালা পিন্ধা স্বৰূপত চিত্ৰিত কৰা হৈছে। মুণ্ডমালা পৰিধান কৰা শিৱৰ আন উগ্ৰ ৰূপসমূহৰ ভিতৰত বীৰভদ্ৰ, গজসুৰসম্হৰ ("গজ অসুৰ হত্যাকাৰী") আৰু অষ্টভূজা অঘোৰমূৰ্তি আদি অন্যতম।

## প্ৰতীকবাদ
মুণ্ডমালাত থকা পঞ্চাশ বা বাৱন্নটা মূৰ বা মূৰৰ খোলাক কালিৰ প্ৰতিমূৰ্তিত সংস্কৃত বৰ্ণমালাৰ আখৰৰ প্ৰতীক হিচাপে বৰ্ণনা কৰা হৈছে, এইদৰে পিন্ধা কালীক সবদা ব্ৰহ্ম, শব্দ হিচাপে স্বীকৃতিপ্ৰাপ্ত চূড়ান্ত বাস্তৱতা আৰু পবিত্ৰ ওঁ বৰ্ণৰ আদিম ৰূপক বুজোৱা হয়।  আন এটা ব্যাখ্যাত যুদ্ধত পিন্ধা দেৱীয়ে হত্যা কৰা শত্ৰু আৰু দানৱৰ মূৰৰ প্ৰতীক মুণ্ডমালাৰ কথা উল্লেখ কৰা হৈছে। ছিন্নমস্তাৰ আইকনগ্ৰাফীৰ প্ৰেক্ষাপটত মুণ্ডমালাই সময়ৰ ওপৰত তেওঁৰ জয় আৰু মৃত্যুৰ ভয়ক সূচায় বুলি কোৱা হয়।

শিৱৰ আইকনগ্ৰাফীত মুণ্ডমালাই মানুহৰ অস্তিত্বৰ নিৰন্তৰ সৃষ্টি আৰু ধ্বংস চক্ৰক প্ৰতিনিধিত্ব কৰে।

## বৌদ্ধ আইকনগ্ৰাফী

তিব্বতী শিল্পত ধৰ্মপালকে ধৰি বিভিন্ন ক্ৰোধী দেৱতাই মুণ্ডমালা, পাঁচটা মূৰৰ খুলিৰ মুকুট আৰু মানুহ বা জন্তুৰ ছাল পিন্ধে। অক্ষোভ্যৰ প্ৰকাশ সাধাৰণতে ভয়ংকৰ আৰু এইজন দেৱতাক মুণ্ডমালাৰ লগতে মূৰৰ খোলা আৰু সৰ্প পিন্ধা ৰূপত চিত্ৰিত কৰা হয়। ইয়াৰ ভিতৰত অকল, হেৰুকা, চক্ৰসম্বৰ আৰু যমন্তক আদি অন্যতম। হিন্দু শিৱৰ পৰা বোদ্ধ স্বৰূপ মহাকালেও মুণ্ডামালা পিন্ধে।

মাৰিচি, বজ্ৰৱৰাহি, গুহ্যেশ্বৰী আৰু ডাকিনিৰ দৰে ক্ৰোধিত বৌদ্ধ দেৱীসকলক মুণ্ডামালা পিন্ধা স্বৰূপে চিত্ৰিত কৰা হৈছে।

নেপালত দেৱী হিচাপে পূজা কৰা কুমাৰী নামৰ ছোৱালীজনীক বৌদ্ধ ধৰ্মাৱলম্বী লোকে বজ্ৰৱৰাহিৰ সৈতে তুলনা কৰিছে। তেওঁ ৰূপালী মুণ্ডমালা পিন্ধে যিয়ে তেওঁক বজ্ৰৱৰাহি হিচাপে পৰিচয় দিয়ে আৰু এই স্বৰূপে তেওঁৰ উগ্ৰ স্বভাৱক বুজায়।

হিন্দু আইকনগ্ৰাফীৰ দৰেই বৌদ্ধ আইকনগ্ৰাফীতো মুণ্ডমালা সংস্কৃত বৰ্ণমালাৰ প্ৰতীক। চক্ৰসম্ভাৰৰ আইকনগ্ৰাফীত ই "বিস্ময়কৰ ৰূপ পৰিত্যাগ"ৰ লগতে তেওঁৰ পত্নী বজ্ৰৱৰাহীৰ সৈতে মিলনৰ প্ৰতীক।
## টোকা

## তথ্যসূত্ৰ
* 
* 
* 
* 
* 
* 

শ্ৰেণী:ধৰ্ম
আলজেৰিয়াৰ নাৰী

thumb|পৰম্পৰাগত সাজ-পোছাকত আলজেৰিয়াৰ মহিলাসকল।
১৯৬২ চনৰ আলজেৰিয়াৰ স্বাধীনতা যুদ্ধৰ সময়ত আলজেৰিয়াৰ মহিলাসকলে পুৰুষৰ সমকক্ষ হিচাপে অৱতীৰ্ণ হৈছিল। এইদৰে তেওঁলোকে নিজৰ পৰিচয়ৰ নতুন অনুভূতি আৰু পুৰুষৰ পৰা কিছু পৰিমাণে গ্ৰহণযোগ্যতা লাভ কৰে।কিন্তু যুদ্ধৰ পিছত মহিলাসকলে নিজৰ মুক্তিকামী সত্তা বজাই ৰাখিব পৰা নাছিল৷ আলজেৰিয়া যুদ্ধৰ অন্তত ৰাজনৈতিক ক্ষেত্ৰখনত তেওঁলোক পূৰ্বৰদৰে নিয়োজিত নহৈছিল৷ আলজেৰিয়াৰ সংবিধানে লিংগৰ মাজত সমতাৰ নিশ্চয়তা দিছিল, য’ত মহিলাসকলে ভোটদান কৰিব পাৰে আৰু ৰাজনৈতিক পদবীৰ বাবে প্ৰতিদ্বন্দ্বিতা কৰিব পাৰে। কিন্তু বাস্তৱিকতে সেইয়া কাৰ্যকৰী কৰাটো অধিক কঠিন হৈ পৰিছিল।

বিবাহৰ আইনী বয়স পুৰুষ আৰু মহিলাৰ উভয়ৰ বাবে ঊনৈশ।আলজেৰিয়ান মহিলাই ফৰাচী শাসনৰ সময়তকৈ এতিয়া বেছি বয়সতে বিয়া হৈ পৰিয়াল গঢ়ি তুলিছে। শিক্ষা, কৰ্মৰ প্ৰতি দায়বদ্ধতা, পৰিৱৰ্তিত সামাজিক মনোভাৱ আদিয়েই এই পৰিৱৰ্তনৰ কাৰণ। ২০১০ চনত মুঠ প্ৰজননৰ হাৰ আছিল ১.৭৬ টা শিশু/মহিলা। ২০০৯ চনত এই হাৰ আছিল ২.৪১ আৰু ১৯৭০ চনত ফ্ৰান্সৰ পৰা আলজেৰিয়াৰ স্বাধীনতা যুদ্ধৰ ঠিক পিছতেই পূৰ্বৰ ৭.১২ৰ পৰা এই হাৰ হ্ৰাস পাইছে।

ফৰাচী উপনিৱেশিকসকলে তেওঁলোকৰ ধৰ্মনিৰপেক্ষ সাৰ্বভৌম সংবিধান আৰু লেইচিটেৰ ধাৰণাটোৰ বাবেই ওৰণি লোৱাৰ বিৰোধিতা কৰিছিল। ফৰাচী ধৰ্মনিৰপেক্ষ সংবিধানৰ ভিত্তি হৈছে ১৭৮৯ চনৰ পুৰুষ আৰু নাগৰিকৰ অধিকাৰ ঘোষণা।

দেশখনৰ স্বাধীনতাৰ পূৰ্বে অতি কম সংখ্যক স্থানীয় আলজেৰিয়ান মহিলাই পঢ়িব আৰু লিখিব পাৰিছিল। এইয়া হৈছিল ফ্ৰান্সে আলজেৰিয়াৰ সমগ্ৰ থলুৱা জনসাধাৰণৰ বাবে ইছলামিক শিক্ষাৰ ওপৰত নিষেধাজ্ঞা আৰোপ কৰাৰ ফলত। যাৰ ফলত বহু বিদ্যালয়ও বন্ধ হৈ পৰিছিল, যেতিয়ালৈকে দেশৰ প্ৰয়োজনীয়তা অনুসৰি বিদ্যালয় প্ৰায়েই নাছিল। ১৯৯০ চনত স্বাধীনতাৰ পিছত "৬ৰ পৰা ১৫ বছৰৰ ভিতৰৰ ৯৩% ল'ৰা আৰু ৮৩% ছোৱালী বিদ্যালয়লৈ গৈছে৷ স্নাতক পৰীক্ষাত প্ৰৱেশ কৰা সকলো ছাত্ৰ-ছাত্ৰীৰ ৪৯% আৰু সকলো বিশ্ববিদ্যালয়ৰ ৪০% শিক্ষাৰ্থী হৈছে ছাত্ৰী"।  ৰাষ্ট্ৰসংঘ মহিলাৰ মতে মহিলাৰ সাক্ষৰতাৰ হাৰ ৮১.৪ শতাংশ হোৱাৰ বিপৰীতে পুৰুষৰ সাক্ষৰতাৰ হাৰ ৭৫.৩%।

স্বাধীনতাৰ পিছত উত্তৰ আফ্ৰিকা আৰু আলজেৰিয়াৰ মহিলাসকলে চুবুৰীয়া আৰু অন্যান্য আফ্ৰিকান দেশতকৈ অধিক মানৱ অধিকাৰ লাভ কৰে। আলজেৰিয়াৰ মহিলাসকল সম্পত্তিৰ উত্তৰাধিকাৰী হ'ব পাৰে, বিবাহ বিচ্ছেদ লাভ কৰিব পাৰে, তথা সন্তানৰ তত্ত্বাৱধান ৰাখিব পাৰে, শিক্ষা লাভ কৰিব পাৰে আৰু সমাজৰ বহু খণ্ডত কাম কৰিব পাৰে।আলজেৰিয়াৰ অধিবক্তাৰ ৭০ শতাংশ আৰু ন্যায়াধীশৰ ৬০ শতাংশ মহিলা। চিকিৎসা, স্বাস্থ্যসেৱা আৰু বিজ্ঞানৰ ক্ষেত্ৰতো তেওঁলোকে আধিপত্য বিস্তাৰ কৰে। ক্ৰমান্বয়ে পুৰুষতকৈ মহিলাসকলে পৰিয়ালৰ আয়ত অধিক অৰিহণা যোগায়। ২০০৭ চনলৈকে বিশ্ববিদ্যালয়ৰ পঁয়ষষ্ঠি শতাংশ শিক্ষাৰ্থী মহিলা, ৮০%তকৈ অধিক ছাত্ৰ-ছাত্ৰীয়ে স্নাতক হোৱাৰ পিছত কৰ্মশক্তিত যোগদান কৰে। পৰিয়ালৰ সদস্যসকলে তেওঁলোকক শিক্ষিত হ’বলৈ আৰু আলজেৰিয়াৰ সমাজত অৰিহণা যোগাবলৈ উৎসাহিত কৰে। উত্তৰ আফ্ৰিকাৰ প্ৰথম টেক্সি আৰু বাছ চালক হিচাপেও আলজেৰিয়াৰ মহিলাসকলে অগ্ৰগতি লাভ কৰিছে৷আৰক্ষী বাহিনী আৰু নিৰাপত্তাৰক্ষীৰ পদতো তেওঁলোকৰ সংখ্যা বৃদ্ধি পাইছে। ২০২১ চনৰ ফেব্ৰুৱাৰী মাহত প্ৰকাশিত ইউনেস্ক’ৰ প্ৰতিবেদন অনুসৰি *ৰেচ এগেইনষ্ট টাইম ফৰ স্মাৰ্ট ডেভেলপমেণ্ট* শীৰ্ষক প্ৰতিবেদন অনুসৰি আলজেৰিয়াত মহিলা অভিযন্তা আৰু স্নাতকৰ অনুপাত ৪৮.৫%। ইয়াৰ পৰা দেখা যায় যে কেনেকৈ আলজেৰিয়াৰ মহিলাসকলে পেছাদাৰিত্ব আৰু পাৰদৰ্শিতা দাবী নকৰা পৰম্পৰাগত চাকৰিৰ মাজত নিজকে সীমাবদ্ধ নাৰাখিছিল৷

## তথ্যসূত্ৰ

শ্ৰেণী:দেশভেদে নাৰী
পিদাৰী

**পিদাৰী** বা **পিটাৰী** হিন্দুসকলৰ এগৰাকী দেৱী। তামিলনাডুত তেওঁৰ পূজা-অৰ্চনা কৰা হয়। স্থানীয় পৰম্পৰা অনুযায়ী ত্ৰিমূৰ্তিৰ অৰ্ধাংগিনী শক্তিৰ নটা দিশৰ (নৱশক্তি) ভিতৰত তেওঁক অন্যতম বুলি গণ্য কৰা হয়। কিছুমান পৰম্পৰাত দেৱীগৰাকীক সৰ্প ধৰা দেৱী আৰু শিৱৰ পত্নী হিচাপে চিত্ৰিত কৰা হৈছে। 

## চিত্ৰায়ন
পিদাৰী এগৰাকী গ্ৰাম্য দেৱী আৰু তেওঁৰ গাত কালীৰ অধিকাংশ গুণ নিহিত হৈ আছে। তেওঁ হাতত কপালা, খড়্‌গ, পাশ আৰু ত্ৰিশূল ধাৰণ কৰে। পাশৰ সলনি কেতিয়াবা তেওঁৰ হাতত অঙ্কুশো দেখা যায়। তেওঁ ধাৰণ কৰা ডম্বৰুত এটা সৰ্পই মেৰিয়াই থাকে। তেওঁ ত্ৰিনয়ন ধাৰিণী। তেওঁৰ স্তনযুগলত কুণ্ডলীবদ্ধ হৈ সৰ্প থাকিব পাৰে। তেওঁৰ তীক্ষ্ণ দাঁত দুটা সামান্য বাহিৰ ওলাই থাকে। মালা হিচাপে তেওঁৰ গলত চূণৰ এক চিহ্ন বিৰাজমান। কালী দেৱীৰ স্বৰূপ হিচাপে তেওঁৰ সংগী হৈছে শিৱ। তেওঁৰ প্ৰিয় খাদ্য *ইলুমিচ্চাই মলাই*। গ্ৰাম্য ধাৰণা অনুসৰি তেওঁ শিৱ আৰু শক্তিৰ দ্বৈত ৰূপ *অদাংঘা পিদাৰী*।

কোনো কোনো সময়ত তেওঁক এটা শিলেৰেও প্ৰতিনিধিত্ব কৰা হ’ব পাৰে। ইয়াক কোৱা হয় *বীৰাক্কাল*। তেওঁৰ পূজা-অৰ্চনা কৰা মন্দিৰবোৰে পিদাৰী আম্মান নাম ধাৰণ কৰে। পিদাৰী দেৱীৰ কথা চোল ৰাজবংশৰ প্ৰত্নলিপিসমূহত বিৰাজমান। উক্কলৰ বিষ্ণু মন্দিৰৰ প্ৰত্নলিপিত দেৱী শত আৰু পিদাৰীৰ উল্লেখ পোৱা যায়। মহীশূৰৰ কলাৰাম্মা মন্দিৰৰ প্ৰত্নলিপিত পিদাৰী দেৱীৰ উল্লেখ আছে। 

## কিংবদন্তী
পিদাৰীয়ে নৱশক্তিৰ আন সংগীসকলৰ সৈতে এসময়ত গৌৰৱোজ্বল আছিল যদিও তেওঁলোকৰ অহংকাৰৰ বাবে তেওঁলোকক পৃথিৱীলৈ নিৰ্বাসিত কৰা হৈছিল। মানুহৰ কাম-কাজ চোৱাচিতা কৰা আৰু সুৰক্ষা দিয়াৰ দায়িত্বভাৰ তেওঁলোকৰ ওপৰত ন্যস্ত কৰা হৈছিল। ইয়াৰ ফলত তেওঁলোকৰ সন্মানৰ অৰ্থে উৎসৱ পালন কৰা গাঁৱলীয়া লোকসকলে তেওঁলোকক পূজা কৰিছিল আৰু সেয়েহে তেওঁলোক গ্ৰামদেৱতা (গ্ৰামদেৱী) হৈ পৰিছিল।

## পন্থা
পিদাৰীৰ পূজা কালী দেৱীৰ এক সত্তাৰ সৈতে থলুৱা মাতৃ দেৱীৰ সংশ্লেষণ হিচাপে বিকশিত হৈছিল। দেৱী কালীৰ সংবৰ্দ্ধন হিচাপে তান্ত্ৰিক পন্থাৰ প্ৰভাৱত থলুৱা সমৰ কলাৰ পৰা পিদাৰীৰ বিকাশ ঘটি গুৰুত্ব লাভ কৰিছিল আৰু তেওঁক কাল পিদাৰী নামেৰে জনা গৈছিল। বহু গাঁৱত অশুভ শক্তি দূৰ কৰি অসুৰক নাশ কৰিবলৈ দেৱীগৰাকীক আহ্বান কৰা হয়। খ্ৰীষ্টীয় সপ্তম শতিকাৰ ভিতৰত এই পন্থাটো আঞ্চলিক সাহিত্যত প্ৰতিফলিত হৈছিল। ই মূলতঃ তামিলনাডুক কেন্দ্ৰ কৰি গঢ় লৈছিল। ক্ৰমান্বয়ে তেওঁৰ পূজা-পাতলে প্ৰসাৰিত ৰূপ লাভ কৰে আৰু অষ্টম আৰু দ্বাদশ শতিকাৰ ভিতৰত পূব ভাৰতত চৰম শিখৰত উপনীত হয়। 

## তথ্য সংগ্ৰহ

শ্ৰেণী:হিন্দু দেৱী
আজাৰবাইজানৰ নাৰী

**আজাৰবাইজানৰ মহিলা**সকলে পুৰুষৰ দৰেই আইনী অধিকাৰ লাভ কৰে; কিন্তু সমাজৰ বৈষম্য এতিয়াও এটা সমস্যা হৈয়ে আছে।বাকু গৱেষণা প্ৰতিষ্ঠানে ৰিপ'ৰ্ট কৰিছে যে: "ৰাজনৈতিক আৰু সামাজিক সম্পৰ্কত গোপনীয়তা উলংঘা, যেনে:ব্যক্তিগত জীৱনত হস্তক্ষেপ, ব্যক্তিগত তথ্য বিনিময় আৰু ব্যক্তিগত স্থানত অকৰ্তৃত্বশীল প্ৰৱেশ, আজাৰবাইজানত ব্যাপকভাৱে বিয়পি পৰিছে।" 

২০১৭ চনত মেহৰিবান আলিয়েভা (ৰাষ্ট্ৰপতিৰ পত্নী)ক আজাৰবাইজানৰ উপ-ৰাষ্ট্ৰপতি হিচাপে নিযুক্তি দিয়া হয়, যিটো ১৯৯৪ চনত লালা শ্ব’ভকাটে শেহতীয়াকৈ দখল কৰা বিদেশ সচিবৰ কাৰ্যালয় বিলুপ্ত কৰাৰ পিছত আজাৰবাইজানত এগৰাকী মহিলাই দখল কৰা সৰ্বোচ্চ পদ। 

২০২১ চনৰ মে’ মাহত এম্নেষ্টী ইণ্টাৰনেশ্যনেলে আজাৰবাইজানত মহিলাৰ বিৰুদ্ধে লিংগভিত্তিক প্ৰতিশোধৰ ওপৰত এক প্ৰতিবেদন প্ৰকাশ কৰিছিল; য’ত মহিলা কৰ্মী আৰু তেওঁলোকৰ সংগীসকলক স্মিয়ৰ অভিযান, অভিযোগৰ লগতে তেওঁলোকৰ ছ’চিয়েল নেটৱৰ্ক একাউণ্ট আৰু প্ৰকাশন হেক কৰি ব্লেকমেইলিঙৰ জৰিয়তে বদনাম আৰু নিস্তব্ধ কৰাৰ পদ্ধতিগত প্ৰচেষ্টাৰ নথিভুক্ত কৰা হৈছিল,য'ত যৌন প্ৰকৃতিৰ সামগ্ৰীকে ধৰি ব্যক্তিগত তথ্যও সন্নিৱিষ্ট আছিল।এম্নেষ্টী ইণ্টাৰনেশ্যনেলৰ দক্ষিণ ককেছাছৰ গৱেষক নাটালিয়া নোজাজজে কয় যে: “এই লিংগভিত্তিক প্ৰত্যাধিকাৰৰ আৰ্হি-পদ্ধতি আৰু লক্ষ্য হিচাপে লোৱা হৈছে এনে মহিলা যিয়ে মানৱ অধিকাৰ উলংঘাৰ উন্মোচন কৰিছে বা কৰ্তৃপক্ষক সমালোচনা কৰিছে৷ ইয়াৰ পৰা দৃঢ়ভাৱে ইংগিত পোৱা যায় যে আজাৰবাইজান কৰ্তৃপক্ষ এই অপৰাধসমূহৰ বাবে প্ৰত্যক্ষভাৱে দায়ী বা সহযোগী। এই অপৰিষ্কাৰ পদ্ধতিসমূহৰ পৰা লাভৱান হ’বলৈ আজাৰবাইজানৰ দমনমূলক চৰকাৰখনেই নিজেই থিয় দিছে ”।

ধৰ্মনিৰপেক্ষ দেশ যদিও আজাৰবাইজান ধৰ্মীয় অনুষ্ঠান পালন কৰা লোকসকলৰ বাবে প্ৰমাণপত্ৰ আৰু পঞ্জীয়নৰ প্ৰয়োজন। আজাৰবাইজানৰ মুছলমান মহিলাসকলে প্ৰমাণিত মোল্লা হ'বলৈ অধ্যয়ন কৰিব পাৰে আৰু কেৱল মহিলাৰ বাবে সমাৱেশৰ নেতৃত্ব দিব পাৰে, যিটো শতিকা আগৰ এক অনন্য স্থানীয় পৰম্পৰা।২০১৬ চনৰ হিচাপত আজাৰবাইজানত এগৰাকী স্থানীয় মহিলা লুথাৰিয়ান পাষ্টৰ আছিল।

২০২১ চনৰ জুলাই মাহত মহিলাৰ বিৰুদ্ধে শেহতীয়াকৈ বৃদ্ধি পোৱা ঘৰুৱা হিংসাৰ প্ৰতিবাদ আৰু সজাগতা সৃষ্টিৰ বাবে মহিলা অধিকাৰ কৰ্মীসকলে স্বৰাজ মন্ত্ৰালয়লৈ এটা কফিন লৈ আহিছিল। আৰক্ষীয়ে তিনিজন কৰ্মীক আটক কৰি বাকীসকলক অঞ্চলটোৰ পৰা আঁতৰাই আনে। বন্দীসকলক আটক কৰাৰ পিছত সোনকালে মুকলি কৰি দিয়া হয়।

২০২১ চনত নৰৱেৰ হেলচিংকি কমিটীৰ প্ৰতিবেদন অনুসৰি আজাৰবাইজানত ঘৰুৱা হিংসাৰ সংখ্যা বৃদ্ধিয়ে মহিলাৰ জীৱন বিপন্ন কৰিছে।

যদিও আজাৰবাইজানৰ অধিকাংশ মহিলাৰ ঘৰৰ বাহিৰত চাকৰি আছে, শীৰ্ষ ব্যৱসায়িক পদকে ধৰি উচ্চ পৰ্যায়ৰ চাকৰিত মহিলাৰ প্ৰতিনিধিত্ব কম।

২০১৭ চনলৈকে আজাৰবাইজানৰ সকলো শিক্ষক কৰ্মচাৰীৰ ৭৮.১% (সকলো বিশ্ববিদ্যালয়ৰ প্ৰবক্তাৰ ৫১.৯%কে ধৰি), সকলো চিকিৎসা কৰ্মচাৰীৰ ৬৪.৯% আৰু খেলুৱৈৰ ৪০.২% মহিলা। কিন্তু একে সময়ছোৱাত চৰকাৰী কৰ্মচাৰীৰ মহিলাৰ সংখ্যা মাত্ৰ ২৮.৭% আৰু পঞ্জীয়নভুক্ত ব্যৱসায়ৰ মহিলা মালিকৰ সংখ্যা ২০.৯%।
## তথ্যসূত্ৰ

শ্ৰেণী:দেশভেদে নাৰী
গজৰা

**গজৰা** হৈছে দক্ষিণ এচিয়াৰ মহিলাসকলে উৎসৱ, অনুষ্ঠান, বিয়া বা দৈনন্দিন পৰম্পৰাগত সাজ-পোছাকৰ সৈতে পিন্ধা চুলিৰ সজ্জা হিচাপে ব্যৱহাৰ কৰা ফুলৰ মালা। এই গজৰা সাধাৰণতে বিভিন্ন প্ৰজাতিৰ খৰিকাজাই ফুলেৰে তৈয়াৰ কৰা হয় যদিও আজিকালি গজৰাত গোলাপ, ক্ৰছেণ্ড্ৰা আৰু বাৰ্লেৰিয়া দৰে ফুলৰ ব্যৱহাৰো বহুলভাৱে কৰা হয়। ইয়াক খোপা বা বেণী দুয়োটাৰে সৈতে পিন্ধিব পাৰি। ভাৰতৰ মহিলাসকলে সাধাৰণতে পৰম্পৰাগত সাজ-পোছাকৰ লগতে কেশসজ্জাৰ বাবে গজৰা পৰিধান কৰে। ইয়াক প্ৰধানকৈ উৎসৱৰ সময়ত আৰু কিছুমান বিশেষ অনুষ্ঠানত হাতৰ মণিবন্ধত পৰিধান কৰা হয়। 

গজৰা হৈছে একপ্ৰকাৰৰ চুলিৰ সজ্জা আৰু ই কোনো ধৰণে চুলি বান্ধি ৰখাত সহায় নকৰে। ভাৰতত গহনাবোৰৰ ওপৰত এক প্ৰকাৰৰ মুকুতাৰ শিল্পকলাকো গজৰা বোলে। 

## উৎপত্তিৰ ইতিহাস
হিন্দু পৌৰাণিক কাহিনী অনুসৰি নৱবিবাহিত বা বিবাহিত মহিলাই পিন্ধা পৰম্পৰাগত ‘শোলা শৃংগাৰ’ বা ষোল্ল প্ৰকাৰৰ অলংকাৰৰ ভিতৰত গজৰা আছিল এক গুৰুত্বপূৰ্ণ আনুষংগিক বস্তু। হিন্দু বিয়াৰ প্ৰথা অনুসৰি কইনাক ষোল্ল প্ৰকাৰৰ অলংকাৰেৰে শোভা বঢ়োৱাৰ প্ৰথা আছে, ইয়াৰে গজৰা হৈছে মূৰৰ অলংকাৰৰ অন্যতম। প্ৰথমে কইনাৰ চুলি টান বেণী বা বানত বান্ধি লোৱা হয়, আৰু ইয়াৰ লগত এডাল বা অধিক গজৰা সংলগ্ন কৰা হয়।

## প্ৰাচীন আৰু আধুনিক যুগত গজৰা
প্ৰাচীন কালত মহিলাসকলে প্ৰধানকৈ সকলো ধৰ্মীয় আৰু উৎসৱৰ বাবে গজৰা পিন্ধিছিল। সেই সময়ত গজৰা তৈয়াৰ কৰিবলৈ সাধাৰণতে খৰিকাজাই ফুলেই ব্যৱহাৰ কৰা হৈছিল কাৰণ এই ফুলক শুভ বুলি গণ্য কৰা হৈছিল আৰু ইয়াৰ প্ৰবল সুগন্ধি দিনটোলৈ বৰ্তি থাকিছিল। হিন্দু পৌৰাণিক কাহিনী অনুসৰি ফুলৰ অৰ্থ অতি গভীৰ। এইবোৰ কেৱল সৌন্দৰ্য্যৰ বাবেই নহয়। মহিলাসকলে চুলিত লগোৱা ফুল প্ৰেম, শুভকামনা, সুখ, সমৃদ্ধিৰ প্ৰতীক। বিশ্বাস কৰা হয় যে বেছিভাগ মহিলাই কেৱল নিজৰ ঠাইত ইতিবাচক বাতাৱৰণ সৃষ্টি কৰিবলৈকে চুলিত গজৰা পৰিধান কৰে। 
যদিও সময়ৰ লগে লগে গজৰাৰ প্ৰস্তুত আৰু প্ৰয়োগৰ ক্ষেত্ৰত নানা পৰিৱৰ্তন ঘটিছে, তথাপিও গজৰা তৈয়াৰ কৰাত খৰিকাজাই ফুলৰ বহুল ব্যৱহাৰ বৰ্তমানো অব্যাহত আছে। 

আজিকালি সাধাৰণতে কইনাসকলে বিয়াৰ দিনা বা ভাৰতীয় শাস্ত্ৰীয় নৃত্যশিল্পীয়ে নৃত্য প্ৰদৰ্শনৰ সময়ত গজৰা পিন্ধে। এইবোৰৰ বাহিৰেও দক্ষিণ ভাৰতৰ বেছিভাগ মহিলাই ধৰ্মীয় আৰু উৎসৱৰ সময়ত গজৰা পৰিধান কৰে।

গজৰাৰ ৰং প্ৰথম অৱস্থাত বগা আৰু সামগ্ৰিক ৰূপত অত্যন্ত সহজ আছিল। কিন্তু সময়ৰ লগে লগে ভাৰতীয় সমাজৰ বিভিন্ন শ্ৰেণীৰ মহিলাৰ মাজত হালধীয়া আৰু কমলা ৰঙৰ গজৰায়েও অপৰিসীম জনপ্ৰিয়তা লাভ কৰিছে। ভাৰতীয় চিনেমাৰ কেইবাটাও গীত আৰু নৃত্যৰ ক্ৰমৰ মূল বিষয়বস্তু হিচাপে গজৰা ব্যৱহাৰ হৈছে। ইয়াৰ উপৰিও ঐশ্বৰ্য ৰায়, [শিল্পা শেট্টী]], ৰেখাৰ দৰে ভাৰতীয় চলচ্চিত্ৰ অভিনেত্ৰীসকলে ৰেড কাৰ্পেটত গজৰা পৰিধানেৰে ৰেচম শাৰীসমূহক পৰিপূৰক কৰি প্ৰকাশ কাৰিছে। সুপৰিচিত ইণ্ডি-পপ গায়িকা আৰু জাজ সংগীতজ্ঞ ঊষা উথুপ তেওঁ পৰিধান কৰা গজৰাৰ বাবেও সুপৰিচিত।

## তথ্যসূত্ৰ

শ্ৰেণী:শোভাবৰ্ধক শিল্পকলা
অষ্ট্ৰিয়াৰ নাৰী

১৯৭০ চনৰ মাজভাগৰ পৰা অষ্ট্ৰিয়াত মহিলাৰ আইনী অৱস্থাৰ উন্নতি ঘটিছিল। নাৰীৰ অধিকাৰৰ সন্দৰ্ভত অষ্ট্ৰিয়াত কেৱল সমঅধিকাৰ থকাতকৈ দুয়োটা লিংগৰ সম ব্যৱহাৰৰ ওপৰত অগ্ৰাধিকাৰ দিয়া হৈছে। এইদৰে অষ্ট্ৰিয়াৰ মহিলাসকলে তেওঁলোকৰ চৰকাৰে লিংগ-নিৰ্দিষ্ট বোজাৰ বৈষম্যৰ ক্ষতিপূৰণৰ প্ৰচেষ্টাৰ দ্বাৰা লাভৱান হয়। কিন্তু ৰোমান কেথলিক ধৰ্মৰ দ্বাৰা প্ৰভাৱিত পৰম্পৰাগত ভূমিকাৰ ধাৰণা এতিয়াও অষ্ট্ৰিয়াৰ সমাজত প্ৰচলিত।
## ভোটাধিকাৰ
১৮৪৮ চনৰ বিপ্লৱৰ সময়ত মহিলাৰ ৰাজনৈতিক অংশগ্ৰহণ উন্নত কৰাৰ প্ৰথম প্ৰচেষ্টা উইনাৰ ডেম’ক্ৰেটিচাৰ ফ্ৰাউনভেৰেইনে কৰিছিল যদিও এই সংগঠনটো অল্পকালীন আছিল।

১৮৯৩ চনত *Allgemeiner Österreichischer Frauenverein* গঠন হোৱাৰ লগে লগে ভোটাধিকাৰৰ বাবে সংগ্ৰাম নতুনকৈ আৰম্ভ হয়।

১৯১৯ চনত হাবছবাৰ্গ ৰাজতন্ত্ৰ ভাঙি যোৱাৰ পিছত মহিলাৰ ভোটাধিকাৰ প্ৰদান কৰা হয়।
## বিবাহ আৰু পাৰিবাৰিক জীৱন
ইউৰোপৰ আন দেশৰ দৰেই পৰম্পৰাগতভাৱে পত্নীৰ ওপৰত স্বামীৰ আইনী কৰ্তৃত্বৰ ওপৰত ভিত্তি কৰি বিবাহ কৰা হৈছিল। ১৯৭০ চনৰ শেষৰ ফালে বিবাহিত মহিলাৰ স্বাধীনতা আইনগতভাৱে বাধাপ্ৰাপ্ত আছিল।১৯৮৯ চনত অষ্ট্ৰিয়াই বৈবাহিক ধৰ্ষণক অবৈধ কৰি তুলিছিল।  ব্যভিচাৰক অপৰাধমুক্ত কৰি ১৯৯৭ চনত অষ্ট্ৰিয়া শেষৰ পশ্চিমীয়া দেশসমূহৰ ভিতৰত অন্যতম হৈ পৰে। ২০০৪ চনত বৈবাহিক ধৰ্ষণ ৰাজ্যিক অপৰাধত পৰিণত হয় অৰ্থাৎ পত্নীৰ অভিযোগৰ অনুপস্থিতিতো ইয়াৰ বিৰুদ্ধে ৰাষ্ট্ৰই গোচৰ চলাব পাৰে, যাৰ পদ্ধতি অচিনাক্ত ধৰ্ষণৰ দৰেই।

বিগত বছৰসমূহত নতুন নতুন জীৱনশৈলীৰ উন্মেষ ঘটিছে, আৰু অবিবাহিত সহবাস বৃদ্ধি পাইছে-কিয়নো যুৱসমাজৰ অধিকসংখ্যকেই পৰম্পৰাগত পদ্ধতিক লৈ প্ৰশ্ন উত্থাপন কৰিছে। ২০০৮ চনৰ ইউৰোপীয় মূল্যবোধৰ অধ্যয়ন (EVS)ত "বিবাহ এটা পুৰণি প্ৰতিষ্ঠান" শীৰ্ষক সিদ্ধান্তটোৰ লগত একমত হোৱা অষ্ট্ৰিয়াৰ উত্তৰদাতাৰ শতকৰা হাৰ আছিল ৩০.৫%, আৰু ২০১২ চনলৈকে ৪১.৫% সন্তানৰ জন্ম বিবাহ-বৰ্হিভূত আছিল।  মুঠ প্ৰজননৰ হাৰ ১.৪৬ শিশু/মহিলা (২০১৫ চনৰ হিচাপত), আনহাতে প্ৰতিস্থাপনৰ হাৰ ২.১।
## আন্তঃগাঁথনিৰ পৰিৱৰ্তন
১৯৯০ চনৰ আৰম্ভণিতে ভিয়েনাত পথচাৰীৰ যাতায়ত আৰু ৰাজহুৱা পৰিবহণৰ বেছিভাগেই মহিলাৰ দ্বাৰা পৰিচালিত হৈছিল। ইভা কাইলে ১৯৯১ চনত “Who Owns Public Space – Women’s Everyday Life in the City”ৰ আয়োজন কৰিছিল৷ ইয়াৰ ফলত ভিয়েনাৰ নগৰ পৰিকল্পনাৰ পৰিৱৰ্তন ঘটিল। চহৰখনে ৰূপায়ণ কৰা কিছুমান পৰিৱৰ্তনৰ ভিতৰত ফুটপাথ বহল কৰা আৰু কিছুমান বিশেষ অঞ্চলত পথচাৰীৰ বাবে ওভাৰপাছ সংযোজন কৰা আদি অন্তৰ্ভুক্ত।

ভিয়েনাই ফ্ৰাউৱেন-ৱেৰ্ক-ষ্টাড্ট নামৰ প্ৰকল্পটো আৰম্ভ কৰিছিল, যিটো প্ৰকল্প আছিল মহিলা স্থপতিবিদসকলে মহিলাৰ প্ৰয়োজনীয়তা পূৰাবলৈ প্ৰস্তুত কৰা গৃহ নিৰ্মাণৰ কাৰ্যসূচী। এই কমপ্লেক্সসমূহত ৰাজহুৱা পৰিবহণ ব্যৱস্থাৰ লগতে স্থানীয় সুবিধাসমূহ, যেনে-কিণ্ডাৰগাৰ্টেন আৰু ফাৰ্মাচীৰ সুবিধাও সহজে উপলব্ধ। ভিয়েনাৰ সফলতাৰ পিছত মহিলাসকলক সহায় কৰাৰ ওপৰত অধিক গুৰুত্ব দি একেধৰণৰ প্ৰচেষ্টা চলোৱা হৈছিল।

আন্তঃগাঁথনিৰ পৰিৱৰ্তনে পথচাৰীৰ যাতায়ত যথেষ্ট বৃদ্ধি কৰাৰ কাম কৰিছিল। ফলত ৰাজপথবোৰ সম্ভাৱ্য অপৰাধৰ সাক্ষীৰে অধিকভাৱে ভৰি পৰিছিল। ইয়াৰ ফলত ৰাজহুৱা স্থানত সংঘটিত হোৱা সৰু সৰু অপৰাধৰ পৰিমাণ হ্ৰাস পাইছিল।

লিণ্ডা মেকড’ৱেলে যুক্তি দিছিল যে এনে প্ৰচেষ্টা বিপৰীতমুখী, আৰু এনে প্ৰচেষ্টাই ভিয়েনাৰ দৰে স্থানত বৰ্তমানৰ শ্ৰেণী সংগ্ৰামসমূহ বঢ়াবলৈহে প্ৰৰোচিত কৰে। মেকড’ৱেলৰ মূল যুক্তি হ’ল এই প্ৰচেষ্টাসমূহে মহিলাৰ অধিকাৰ তথা দৰিদ্ৰতাক সতৰ্কতাৰে অনুধাৱন কৰা নাছিল৷
## তথ্যসূত্ৰ

শ্ৰেণী:দেশভেদে নাৰী
ভাৰতৰ ধ্ৰুপদী ভাষা

**ভাৰতৰ ধ্ৰুপদী ভাষা** বা **শাস্ত্ৰীয় ভাষা** বুলিলে প্ৰাচীন, মূল্যৱান, মৌলিক আৰু সুকীয়া সাহিত্যিক ঐতিহ্য থকা ভাৰতীয় ভাষাসমূহক বুজায়৷  ভাৰত চৰকাৰে এঘাৰটা ভাষাক *ভাৰতৰ ধ্ৰুপদী ভাষা* হিচাপে স্বীকৃতি দিছে। ২০০৪ চনত ভাৰত চৰকাৰে ঘোষণা কৰে যে কিছুমান কঠোৰ আৰু নিৰ্দিষ্ট মানদণ্ড পূৰণ কৰা ভাষাসমূহক ভাৰতৰ ধ্ৰুপদী ভাষা" হিচাপে স্বীকৃতি দিয়া হ'ব। এই নীতিক সাংস্কৃতিক মন্ত্ৰালয়ে ভাষা বিশেষজ্ঞ সমিতিৰ সৈতে প্ৰতিষ্ঠা কৰিছিল। এই সমিতিখন ভাৰত চৰকাৰৰ দ্বাৰা গঠন কৰা হৈছিল যাতে পৰম্পৰাগত ভাষাসমূহক শ্ৰেণীবিভাজনৰ দাবীসমূহ বিবেচনা কৰিব পৰা যায়।

## চৰ্তসমূহ
২০০৪ চনত, “ধ্ৰুপদী ভাষা’’ৰ প্ৰাচীন কালৰ প্ৰাৰম্ভিক মানদণ্ড কমেও ১০০০ বছৰীয়া বুলি ধৰা হৈছিল।

সংশ্লিষ্ট কৰ্তৃপক্ষই চৰ্তসমূহ সময়ে সময়ে সলনি কৰি আহিছে৷

### ২০০৪ চনত চৰ্তসমূহ
তামিল ভাষাক ধ্ৰুপদী ভাষাৰ মৰ্যাদা দিয়াৰ সময়ত ভাৰত চৰকাৰে তলৰ চৰ্তসমূহ উপস্থাপন কৰিছিল

### ২০০৫ চনত চৰ্তসমূহ
সংস্কৃতক ধ্ৰুপদী ভাষাৰ মৰ্যাদা দিয়াৰ সময়ত ভাৰত চৰকাৰে তলৰ চৰ্তসমূহ দাঙি ধৰিছিল:

প্ৰাচীনত্বৰ চৰ্তটো ১০০০ৰ পৰা ১০০০-১৫০০ বছৰলৈ বৃদ্ধি কৰা হৈছিল। তেলেগু ভাষা, কন্নড়, মালায়ালম আৰু ওড়িয়াক বাছনি কৰাৰ সময়তো এইকেইটা চৰ্তই বাহাল আছিল।

### ২০২৪ চনৰ চৰ্তসমূহ
সাহিত্য অকাডেমিয়ে তলৰ চৰ্তসমূহ ৰাখিছিল;

মৌলিকত্ব আৰু অন্য ভাষাৰ সাহিত্যৰ পৰা ধাৰ কৰা চৰ্তটো নতুন নিয়মসমূহত আঁতৰাই দিয়া হয়।

## লাভ
### শৈক্ষিক সুবিধা
ভাৰত চৰকাৰৰ ২০০৪ চনৰ ১ নৱেম্বৰৰ No. 2-16/2004-US (Akademies) নম্বৰৰ প্ৰস্তাৱ অনুসৰি, "**ধ্ৰুপদী ভাষা**" হিচাপে ঘোষণা কৰা এটা ভাষাৰ সুবিধা হ'বঃ

# ধ্ৰুপদী ভাৰতীয় ভাষাৰ প্ৰসিদ্ধ পণ্ডিতসকলৰ বাবে প্ৰতি বছৰে দুটা মুখ্য আন্তঃৰাষ্ট্ৰীয় বঁটা প্ৰদান কৰা হ'ব।
# ধ্ৰুপদী ভাষাৰ অধ্যয়নৰ বাবে এক উৎকৃষ্ট কেন্দ্ৰ স্থাপন কৰা হ'ব।
# আৰম্ভণিতে অন্ততঃ কেন্দ্ৰীয় বিশ্ববিদ্যালয়সমূহত ধ্ৰুপদী ভাৰতীয় ভাষাৰ প্ৰসিদ্ধ শিক্ষাৰ্থীসকলৰ বাবে নিৰ্দিষ্ট সংখ্যক বিশিষ্ট আসন মুকলি কৰিবলৈ বিশ্ববিদ্যালয় অনুদান আয়োগক অনুৰোধ কৰা হ'ব।

### নিযুক্তিৰ সুবিধা
ধ্ৰুপদী ভাষা হিচাপে স্বীকৃতি পালে ঘাইকৈ শৈক্ষিক আৰু গৱেষণা ক্ষেত্ৰত নিযুক্তিৰ সুবিধা হ'ব। লগতে অভিলখন, অনুবাদ, প্ৰকাশ আৰু ডিজিটেল মিডিয়াৰ লগত জড়িত লোকসকলেও এই ভাষাবোৰৰ প্ৰাচীন পাঠ্যৰ সংৰক্ষণ, নথিকৰণ আৰু ডিজিটাইজেচনত নিযুক্তিৰ সুবিধা লাভ কৰিব।

## চৰকাৰীভাৱে স্বীকৃত ধ্ৰুপদী ভাষাসমূহ
}
|খ্ৰীষ্টপূৰ্ব ৩য় শতিকা
| rowspan="2" |মধ্য ভাৰত-আৰ্য
|-
!প্ৰাকৃত:প্ৰাকৃত
|খ্ৰীষ্টপূৰ্ব ৩য় শতিকা
|}

## লগতে চাওক
* ভাৰতৰ শাস্ত্ৰীয় নৃত্য
* ভাৰতীয় শাস্ত্ৰীয় সংগীত

## প্ৰবন্ধসমূহ

শ্ৰেণী:ভাৰতৰ ভাষা
শ্ৰেণী:ভাৰতৰ ধ্ৰুপদী ভাষা
মালা

**মালা** হৈছে ফুল, পাত বা অন্যান্য সামগ্ৰীৰে সজ্জাগত বেণী গাঁঠি বা চিলাই বনোৱা এক আলংকাৰিক সামগ্ৰী। মালা মূৰত বা ডিঙিত পিন্ধিব পাৰি, নিৰ্জীৱ বস্তুত ওলোমাই দিব পাৰি, বা সাংস্কৃতিক বা ধৰ্মীয় গুৰুত্বপূৰ্ণ স্থানত ৰাখিব পাৰি। 

## প্ৰকাৰসমূহ
*মণিগুটিৰ মালা
*ফুলৰ মালা
*লেই - হাৱাইৰ পৰম্পৰাগত মালা
*পেনেণ্ট মালা
*পাইনৰ মালা
*পপকৰ্ণ আৰু/বা ক্ৰেনবেৰী মালা
*ৰছীৰ মালা
*টিনচেল মালা
*লতাৰ মালা
*বেলুন মালা
*মুণ্ডমালা

## ডেইজী চেইন

ডেইজী ফুলৰ পৰা সৃষ্টি হোৱা মালাক ডেইজী চেইন বোলে। ডেইজী শিকলি তৈয়াৰ কৰাৰ এটা পদ্ধতি হ’ল ডেইজী ফুল ছিঙি কাণ্ডৰ গুৰিৰ ফালে ফুটা কৰি (আঙুলিৰ নখৰে বা গাঁঠি বান্ধি) পৰৱৰ্তী ফুলৰ ঠাৰিডাল ফুলৰ মূৰে বন্ধ নকৰালৈকে সূতাৰে সুমুৱাই দিব পাৰি। বহুতো ডেইজীফুলৰ সৈতে এই পদ্ধতি পুনৰাবৃত্তি কৰিলে দীঘল শিকলি এডাল গঢ়ি তোলা সম্ভৱ আৰু ইয়াক সৰল ব্ৰেচলেট আৰু নেকেলেচ হিচাপে গঠন কৰা সম্ভৱ। আন এটা জনপ্ৰিয় পদ্ধতি হ’ল ফুলৰ মূৰবোৰ ইটোৱে সিটোৰ ওপৰত হেঁচা মাৰি ধৰি পলুৰ দৰে ৰূপ সৃষ্টি কৰা। 

"ডেইজী চেইন" বা "ডেইজী চেইনিং" শব্দটোৱে বিভিন্ন কাৰিকৰী আৰু সামাজিক "শৃংখল"কো বুজাব পাৰে। 
## আঞ্চলিক ভিন্নতা
### ভাৰতীয় উপমহাদেশ
ভাৰতকে আদি কৰি বাংলাদেশ আৰু পাকিস্তানৰ দৰে ভাৰতীয় উপমহাদেশ সমূহত মানুহে সন্মান প্ৰদৰ্শনৰ উপায় হিচাপে সন্মানীয় অতিথিৰ ডিঙিত মালা পিন্ধাই সম্ভাষণ জনাই। দক্ষিণ এচিয়াৰ হিন্দু বিবাহ পৰম্পৰাতো দৰা-কণ্যাই ইজনে সিজনক মালা পিন্ধাই। 

### ভাৰত

ভাৰতত মালা ঐতিহাসিকভাৱে বিশুদ্ধ আৰু ধৰ্মনিৰপেক্ষ আছিল। প্ৰথমে ইয়াৰ সুগন্ধি আৰু সৌন্দৰ্য্যৰ বাবে ব্যৱহাৰ হৈছিল। এই মালা ঘৰ, পথ, ৰাস্তা আদি সজাবলৈ ব্যৱহাৰ কৰা হৈছিল। অৱশেষত ইয়াক হিন্দু দেৱতাসকলৰ ক্ষেত্ৰত প্ৰতিটো উৎসৱতে গুৰুত্বপূৰ্ণ আৰু পৰম্পৰাগত ভূমিকা হিচাপে প্ৰয়োগ কৰা হয় য'ত বিভিন্ন সুগন্ধি ফুল আৰু পাত ব্যৱহাৰ কৰি এই মালা তৈয়াৰ কৰা হয়। সুগন্ধি আৰু গোন্ধহীন দুয়োপ্ৰকাৰৰ ফুল আৰু ধৰ্মীয়ভাৱে তাৎপৰ্যপূৰ্ণ পাতেৰে হিন্দু দেৱতাক পূজা কৰিবলৈ মালা তৈয়াৰ কৰা হয়। কিছুমান জনপ্ৰিয় ফুলৰ ভিতৰত আছে: খৰিকাজাই, চম্পা, কমল, ভেট, অশোক, নাৰ্জি, গোলাপ, জৱা ইত্যাদি। 

এইবোৰৰ বাদেও আমপাত, বেলপাত, বিভিন্ন পাতবাহাৰ, দুৱৰি আদিৰ দৰে ঘাঁহো মালা বনাবলৈও ব্যৱহাৰ কৰা হয়। ফল-মূল, শাক-পাচলি, আনকি কেতিয়াবা মুদ্ৰাৰ নোটো মালাৰ বাবে ব্যৱহাৰ কৰা হয়। 

কোনো অনুষ্ঠানত সন্মানিয় ব্যক্তি বা কোনো ঐশ্বৰিক প্ৰতিমূৰ্তিক সন্মানৰ চিন স্বৰূপে মালা দিয়া হয়। 

গজৰা হৈছে ভাৰত আৰু বাংলাদেশৰ মহিলাসকলে পৰম্পৰাগত উৎসৱৰ সময়ত চুলিত পিন্ধা খৰিকাজাই ফুলৰ মালা। ইয়াক খোপাৰ চাৰিওফালে পিন্ধিব পাৰি, নতুবা বেণীত ওলোমাই ল'ব পাৰি। সাধাৰণতে মহিলাসকলে শাৰীৰ সৈতে মিলাই গজৰা পিন্ধে। কেতিয়াবা, গোলাপ, ক্ৰাইচেন্থেমম আদিৰ দৰে ফুলৰ সৈতেও চুলিত গজৰা পিন্ধা হয়। 

### দক্ষিণ ভাৰত
প্ৰাচীন কালত তামিল ৰজাই কোনো বিশেষ দেৱতাৰ বাবে নিতৌ মালা নিৰ্মাণৰ বাবে মানুহক নিয়োগ কৰিছিল। এই মালাবোৰ জনসাধাৰণৰ বাবে উপলব্ধ নাছিল। 

সমসাময়িক সময়ত দক্ষিণ ভাৰতৰ প্ৰতিটো হিন্দু মন্দিৰত নন্দবনম (ফুলৰ বাগিচা) আছে য’ত ফুল আৰু মালাৰ বাবে নানান ফুলগছৰ খেতি কৰা হয়। 

থাঞ্জাভুৰত প্ৰথম ৰাজাৰাজৰ শিলালিপিত "বৃহৎ মন্দিৰ"ৰ অন্তৰ্গত নন্দনবন সংৰক্ষণৰ বাবে ৰাজকীয় লোকে প্ৰদান কৰা পৃষ্ঠপোষকতাৰ বিৱৰণ দিয়া হৈছে।
## তথ্যসূত্ৰ

শ্ৰেণী:শোভাবৰ্ধক শিল্পকলা
ভাৰত সঞ্চাৰ নিগম লিমিটেড

**ভাৰত সঞ্চাৰ নিগম লিমিটেড** চমুকৈ বি.এছ.এন.এল (ইংৰাজীত: BSNL) হৈছে কেন্দ্ৰীয় ৰাজহুৱা খণ্ডৰ প্ৰতিষ্ঠান। ই ভাৰত চৰকাৰৰ যোগাযোগ মন্ত্ৰালয়ৰ দূৰসংযোগ বিভাগৰ মালিকানাধীন। ২০০০ চনৰ ১ অক্টোবৰত ভাৰত চৰকাৰে ইয়াক সংগঠিত কৰে। সমগ্ৰ ভাৰততে ই দেশব্যাপী টেলিকমিউনিকেচন নেটৱৰ্কৰ জৰিয়তে মোবাইল ভয়েচ আৰু ইণ্টাৰনেট সেৱা প্ৰদান কৰে। ই ভাৰতৰ সৰ্ববৃহৎ চৰকাৰী মালিকানাধীন দূৰসংযোগ সেৱা প্ৰদানকাৰী প্ৰতিষ্ঠান।
## নামৰ উৎপত্তি
ভাৰত সঞ্চাৰ নিগম লিমিটেড নামটো হিন্দীৰ পৰা উদ্ভৱ হৈছে, যাৰ অৰ্থ ইংৰাজীত ইণ্ডিয়া কমিউনিকেচন কৰ্পৰেশ্যন লিমিটেড।
## ইতিহাস
ভাৰত সঞ্চাৰ নিগম লিমিটেড ভাৰতৰ চৰকাৰী উদ্যোগ আৰু ইয়াৰ ইতিহাস ব্ৰিটিছ ভাৰতৰ পৰাই অনুসন্ধান কৰিব পাৰি। ভাৰতত টেলিকম নেটৱৰ্কৰ ভেটি ১৯ শতিকাৰ কোনোবা এটা সময়ত ব্ৰিটিছে স্থাপন কৰিছিল। ব্ৰিটিছ যুগত ১৮৫০ চনত কলিকতা আৰু ডাইমণ্ড হাৰ্বাৰৰ মাজত প্ৰথম টেলিগ্ৰাফ লাইন স্থাপন কৰা হয়।১৮৫১ চনত ব্ৰিটিছ ইষ্ট ইণ্ডিয়া কোম্পানীয়ে টেলিগ্ৰাফৰ ব্যৱহাৰ আৰম্ভ কৰে আৰু ১৮৫৪ চনলৈকে সমগ্ৰ দেশতে টেলিগ্ৰাফ লাইন স্থাপন কৰা হয়। ১৮৫৪ চনত টেলিগ্ৰাফ সেৱা জনসাধাৰণৰ বাবে মুকলি কৰা হয় আৰু প্ৰথম টেলিগ্ৰাম মুম্বাইৰ পৰা পুনেলৈ প্ৰেৰণ কৰা হয়। ১৮৮৫ চনত ব্ৰিটিছ সাম্ৰাজ্যিক বিধান পৰিষদে ভাৰতীয় টেলিগ্ৰাফ আইন গৃহীত কৰে। আশীৰ দশকত ডাক আৰু টেলিগ্ৰাফ বিভাগ দুভাগ হোৱাৰ পিছত দূৰসংযোগ বিভাগৰ সৃষ্টিৰ ফলত অৱশেষত চৰকাৰী মালিকানাধীন টেলিগ্ৰাফ আৰু টেলিফোন উদ্যোগৰ উত্থান ঘটে যাৰ ফলত বি.এছ.এন.এল প্ৰতিষ্ঠা হয়।

## তথ্য সংগ্ৰহ
মণিষা কৈৰালা

**মণিষা কৈৰালা** (; জন্ম: ১৬ আগষ্ট ১৯৭০) ভাৰতীয় চলচ্চিত্ৰৰ সৈতে জড়িত এগৰাকী নেপালী অভিনেত্ৰী। তেওঁ মূলতঃ হিন্দী আৰু তামিল চলচ্চিত্ৰত অভিনয় কৰে। তাৰোপৰি তেলেগু, বাংলা, মালয়ালম, নেপালী আৰু ইংৰাজী চলচ্চিত্ৰতো অভিনয় কৰিছে। বাণিজ্যিক আৰু স্বতন্ত্ৰ চিনেমা উভয়তে কৰা কামৰ বাবে পৰিচিত মণিষাই চাৰিটা ফিল্মফেয়াৰ বঁটাকে ধৰি বিভিন্ন বঁটা-বাহন লাভ কৰিছে। ২০০১ চনত নেপাল চৰকাৰে তেওঁক দেশৰ দ্বিতীয় সৰ্বোচ্চ সন্মান *অৰ্ডাৰ অৱ গোৰ্খা দক্ষিণা বাহু*ৰে সন্মানিত কৰে।

ৰাজনৈতিকভাৱে বিশিষ্ট কৈৰালা পৰিয়ালত জন্মগ্ৰহণ কৰা মণিষা প্ৰকাশ কৈৰালাৰ কন্যা আৰু নেপালৰ প্ৰাক্তন প্ৰধানমন্ত্ৰী বিশ্বেশ্বৰ প্ৰসাদ কৈৰালাৰ নাতিনী। কৈৰালাই নেপালী ছবি *ফেৰী ভেতাউলা*ৰ (১৯৮৯) জৰিয়তে অভিনয়ত আত্মপ্ৰকাশ কৰে। তেওঁ অভিনয় কৰা প্ৰথম হিন্দী ছবি *সৌদাগৰ* (১৯৯১)। ইয়াৰ পিছত ধাৰাবাহিকভাৱে ব্যৱসায়িক বিফলতাৰ পিছত *১৯৪২: এ লাভ ষ্ট’ৰী* (১৯৯৪) আৰু তামিল ভাষাৰ *বম্বে* (১৯৯৫) নামৰ ৰোমান্টিক ছবিখনৰ জৰিয়তে তেওঁ নিজকে এগৰাকী আগশাৰীৰ অভিনেত্ৰী হিচাপে প্ৰতিষ্ঠা কৰে। পৰৱৰ্তী পৰ্যায়ত তেওঁ ধাৰাবাহিকভাবে সফলতাৰ মুখ দেখা *অগ্নিসাক্ষী* (১৯৯৬), *ইণ্ডিয়ান* (১৯৯৬), *গুপ্ত: দ্য হিডেন ট্ৰুথ* (১৯৯৭),  *কচ্ছে ধাগে* (১৯৯৯),  *মুধলৱন* (১৯৯৯), *কোম্পানী* (২০০২) আৰু *এক চোটিচি লাভ ষ্ট’ৰী* (২০০২) আদি ছবিত অভিনয় কৰে।

*অকেলে হম অকেলে তুম*ত (১৯৯৫) এগৰাকী অভিলাষী পত্নী, *খামোছি: দ্য মিউজিকেল*ত (১৯৯৬) বধিৰ পিতৃ-মাতৃৰ কন্যা, *দিল ছে*ত (১৯৯৮) এজনী সন্ত্ৰাসবাদী, *লজ্জা*ত (২০০১) এগৰাকী দুৰ্ব্যৱহাৰৰ সন্মুখীন হোৱা মহিলা আৰু *এস্কেপ ফ্ৰম তালিবান*ত (২০০৩) সুস্মিতা বেনাৰ্জীৰ চৰিত্ৰত অভিনয় কৰা কৈৰালাই ভিন্নভিন্ন প্ৰকৃতিৰ চৰিত্ৰ ৰূপায়নৰ বাবে সমালোচনাত্মক স্বীকৃতি লাভ কৰিছে। ২০০৩ চনৰ পিছত কৈৰালাই স্বতন্ত্ৰ চলচ্চিত্ৰ নিৰ্মাতাৰ সৈতে আৰ্ট-হাউছ প্ৰজেক্ট আৰু আঞ্চলিক চলচ্চিত্ৰত কাম কৰিবলৈ আৰম্ভ কৰে। ড্ৰামাফিল্ম *তুলসী* (২০০৮), মালয়ালম মনস্তাত্বিক ছবি *ইলেক্ট্ৰা* (২০১০),আৰু ৰোমান্টিক কমেডী *মেপিল্লাই*ত (২০১১) অভিনয় কৰি তেওঁ প্ৰশংসিত হয়।

২০১২ চনত ডিম্বাশয়ৰ কৰ্কট ৰোগ ধৰা পৰাৰ পিছত অভিনয়ৰ পৰা বিৰতি লৈ পাঁচ বছৰৰ পিছত  *ডিয়েৰ মায়া*ৰ (২০১৭) যোগে পুনৰ চলচ্চিত্ৰ জগতলৈ উভতি আহে। পিছৰ বছৰত তেওঁ নেটফ্লিক্সৰ প্ৰডাকচন লাষ্ট ষ্ট’ৰীজ আৰু জীৱনীমূলক ছবি *সঞ্জু*ত অভিনয় কৰে। *সঞ্জু*ৱে সৰ্বাধিক উপাৰ্জন কৰা ছবিৰ ভিতৰত স্থান পায়। চলচ্চিত্ৰত অভিনয় কৰাৰ উপৰিও তেওঁ ১৯৯৯ চনত ভাৰতৰ বাবে আৰু ২০১৫ চনত নেপালৰ বাবে ৰাষ্ট্ৰসংঘৰ জনসংখ্যা পুঁজিৰ সদিচ্ছা ৰাষ্ট্ৰদূত হিচাপে নিযুক্তি লাভ কৰে। তেওঁ ২০১৫ চনৰ এপ্ৰিল মাহত নেপালৰ প্ৰলয়ংকৰী ভূমিকম্পৰ পিছত সাহায্যৰ কামতো জড়িত আছিল। তেওঁ নাৰীৰ অধিকাৰ, নাৰীৰ বিৰুদ্ধে হিংসা প্ৰতিৰোধ, মানৱ সৰবৰাহ প্ৰতিৰোধ আৰু কৰ্কট সজাগতা আদিত জড়িত। তেওঁ ৰচনা কৰা *হিল্ড* (Healed) উপন্যাসখন ডিম্বাশয়ৰ কৰ্কট ৰোগৰ সৈতে তেওঁৰ সংগ্ৰামৰ বিৱৰণ।
## বঁটা-বাহন
*ফিল্মফেয়াৰ বঁটা
**১৯৯৫: শ্ৰেষ্ঠ অভিনেত্ৰীৰ সমালোচক বঁটা (*বোম্বে*) 
**১৯৯৭:  শ্ৰেষ্ঠ অভিনেত্ৰীৰ সমালোচক বঁটা (*খামোচী: দ্য মিউজিকেল*) 
**২০০৩: শ্ৰেষ্ঠ অভিনেত্ৰীৰ সমালোচক বঁটা (*কোম্পেনী*) 
*ফিল্মফেয়াৰ বঁটা দক্ষিণ
**১৯৯৬: শ্ৰেষ্ঠ অভিনেত্ৰী-তামিল (*বোম্বে*) 
## তথ্যউৎস

## বাহ্যিক সংযোগ

* 

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ প্ৰযোজক
শ্ৰেণী:নেপালী অভিনেত্ৰী